title: Belgian Grand Prix 2015

text: Kilpailun startissa Lewis Hamilton piti kärkipaikkansa. Toisesta ruudusta lähtenyt Nico Rosberg epäonnistui ja putosi viidenneksi. Sergio Pérez nousi lähdössä toiseksi, Daniel Ricciardo kolmanneksi, lähdettyään viidennestä ruudusta, ja Valtteri Bottas putosi neljänneksi. Ensimmäisen kierroksen lopussa Rosberg onnistui kuittaamaan Bottaksen. Seuraavassa mutkassa Ferrarin Sebastian Vettel ohitti Bottaksen myös. Lotuksen Pastor Maldonado joutui keskeyttämään kilpailun toisella kierroksella moottorivikaan. Ensimmäisillä varikkopysähdyksillä Nico Rosberg onnistui nousemaan toiseksi ohi Pérezin ja Ricciardon. Valtteri Bottaksen kilpailu koki kovan kolauksen, kun oikeanpuoleinen takarengas vaihdettiin varikkopysähdyksellä kovempaan seokseen, kun muut renkaat pidettiin pehmeinä. Bottas sai varikonläpiajorangaistuksen. Kierroksella 20 Daniel Ricciardo joutui keskeyttämään kilpailun. Ferrarin Sebastian Vettel yritti selvitä yhden pysähdyksen taktiikalla, mutta kilpailun viimeistä edellisellä kierroksella Vettelin oikea takarengas räjähti, ja Vettel menetti palkintokorokesijansa. Vettel joutui keskeyttämään kilpailun vain kierrosta ennen maalia. Keskeytys oli Vettelille kauden ensimmäinen. Viimeisellä kierroksella Kimi Räikkönen joutui taistelemaan sijoituksestaan Max Verstappenin kanssa. Verstappen oli jo ohittanut suomalaisen, mutta ajoi Les Combes -mutkan pitkäksi, jolloin Räikkönen onnistui kuittaamaan Verstappenin takaisin.


title: Belgian Grand Prix 2015

text: Kilpailun voittoon ajoi Lewis Hamilton. Toiseksi Nico Rosberg ja kolmanneksi Romain Grosjean, jolle palkintopallisija oli ensimmäinen sitten Yhdysvaltain Grand Prix'n 2013. Neljänneksi ajoi Red Bullin Daniil Kvjat. Viidenneksi Sergio Pérez, kuudenneksi Felipe Massa, seitsemänneksi Kimi Räikkönen, kahdeksanneksi Max Verstappen, yhdeksänneksi Valtteri Bottas ja kymmenenneksi Marcus Ericsson.


title: Italian Grand Prix 2015

text: Italian Grand Prix 2015 oli Formula 1 -sarjan 12. osakilpailu kaudella . Kilpailu ajettiin 6. syyskuuta Monzan moottoriradalla.


title: Italian Grand Prix 2015

text: Lewis Hamilton ajoi kauden yhdennentoista paalupaikkansa. Ferrarin Kimi Räikkönen ajoi toiseksi, lyöden tallikaverinsa Sebastian Vettelin vajaalla sekunnin kymmenyksellä. Mercedeksen Nico Rosberg ajoi neljänneksi. Williamsit Felipe Massa ja Valtteri Bottas täydensivät kolmannen rivin.


title: Italian Grand Prix 2015

text: Rangaistuksia jaettiin kaiken kaikkiaan 168 lähtöruutua: Kymmenenneksi aika-ajoissa yltänyt Marcus Ericsson sai kolmen lähtöruudun rangaistuksen esteltyään Q1:ssä Force Indian Nico Hülkenbergiä. Carlos Sainz ja Daniil Kvjat saivat 35 lähtöruutua rangaistusta. Daniel Ricciardo 50 lähtöruutua, Jenson Button viisi lähtöruutua, Fernando Alonso kymmenen lähtöruutua ja Max Verstappen 30 lähtöruutua. Aika-ajon ensimmäisessä osiossa Verstappen lähti radalle, kun kellossa aikaa oli jäljellä enää puoli minuuttia. Verstappenin auton katteet irtosivat ja lensivät radan varteen.


title: Italian Grand Prix 2015

text: Starttihetkellä Kimi Räikkösen auto jäi lähtöruutuun. Suomalainen pääsi lopulta matkaan pudoten viimeiseksi. Nico Rosberg tippui Williamsien ja Sergio Pérezin taakse kuudenneksi. Ensimmäisessä mutkassa Nico Hülkenberg osui yhteen Felipe Nasrin kanssa, ja törmäsi myös Pastor Maldonadoon. Maldonado keskeytti kilpailun ensimmäisellä kierroksella. Myös toisen Lotus -kuljettajan, Romain Grosjeanin matka jäi kesken ennen aikojaan. Grosjean keskeytti toisella kierroksella kolarivauriohin. Nico Rosberg onnistui ohittamaan toisen kierroksen alussa Pérezin.


title: Italian Grand Prix 2015

text: Varikkopysähdysten aikana Rosberg onnistui ohittamaan myös molemmat Williams -kuljettajat. Kimi Räikkösen saavuttua varikolle, kierroksella ohitettu Manorin Roberto Merhi oli lähellä törmätä Räikkösen auton takaosaan. Osumalta kuitenkin vältyttiin ja kilpailu eteni molemmilta normaalisti. McLarenin espanjalaiskuljettajan, Fernando Alonson matkanteko päättyi kesken moottoriyksikön hajottua. Kolmospaikalla ajaneen Nico Rosbergin kilpailu keskeytyi kierroksella 51 moottoririkkoon. Kilpailun ylivoimaiseen voittoon ajoi Mercedeksen Lewis Hamilton, joka saavutti uransa toisen grand slamin. Toiseksi kurvasi Sebastian Vettel ja kolmanneksi Felipe Massa. Valtteri Bottas jäi tallikaverinsa taakse vain 0,3 sekuntia, haastaen Massaa viimeisten kierrosten aikana tuoreemmilla renkaillaan. Kimi Räikkönen oli lopulta viides.


title: Italian Grand Prix 2015

text: Kilpailun jälkeen Hamilton joutui FIA:n tutkinnan alaiseksi liian alhaisten rengaspaineiden takia. Hamilton sai kuitenkin pitää voittonsa.


title: Italian Grand Prix 2015

text: Huomiot: Nico Rosberg ja Fernando Alonso saivat sijoituksen, koska he ajoivat 90 % kilpailusta.


title: Tommy Oar

text: Thomas Michael "Tommy" Oar (s. 10. joulukuuta 1991 Southport, Queensland) on australialainen jalkapalloilija, joka edustaa Eredivisiessä pelaavaa FC Utrechtia. Pelipaikaltaan vasenjalkainen Oar on vasen laitahyökkääjä. Hän kuuluu myös Australian jalkapallomaajoukkueeseen.


title: Tommy Oar

text: Oar aloitti ammattilaisuransa A-Leaguen Brisbane Roarissa, jota hän edusti vuodet 2008–2010 pelaten 26 ottelua, joissa hän onnistui maalinteossa kahdesti. Heinäkuussa 2010 Oar siirtyi Alankomaiden Eredivisien FC Utrechtiin. Hän debytoi seuran paidassa saman vuoden elokuussa NAC Bredaa vastaan. Kaudella 2010–2011 Oar pelasi myös tähänastisen uransa ainoan ottelun Eurooppa-liigassa. Avausmaalinsa Eredivisiessä Oar teki elokuussa 2011 Roda JC:n verkkoon.


title: Tommy Oar

text: Oar pelasi vuosina 2008–2011 33 ottelua Australian alle 20-vuotiaiden maajoukkueessa. Hän oli mukana muun muassa vuosien 2009 ja 2011 MM-kilpailuissa, joista jälkimmäisessä hän teki kaksi maalia, muun muassa vapaapotkun 30 metristä Ecuadoria vastaan. Tuo maali valittiin myös turnauksen hienoimmaksi maaliksi.


title: Tommy Oar

text: Australian jalkapallomaajoukkueessa Oar debytoi maaliskuussa 2010 ystävyysottelussa Indonesiaa vastaan. Avausmaalinsa maajoukkueessa hän teki kesäkuussa 2013 MM-karsintaottelussa Japanin verkkoon. Oar kuului Australian joukkueeseen myös itse vuoden 2014 MM-kilpailuissa, joissa hän pelasi Australian kaikissa kolmessa ottelussa. Oar oli mukana myös voittamassa Aasian mestaruutta alkuvuodesta 2015.


title: Singaporen Grand Prix 2015

text: Singaporen Grand Prix 2015 (virallisesti 2015 Formula 1 Singapore Airlines Singapore Grand Prix) oli Formula 1 -kauden 2015 13. osakilpailu, joka ajettiin 20. syyskuuta Marina Bay Street Circuit -katuradalla Singaporessa.


title: Singaporen Grand Prix 2015

text: Kilpailussa nähtiin uusi kuljettaja Alexander Rossi, joka teki debyyttinsä F1-sarjassa. Rossi korvasi Roberto Merhin Manor -tallissa.


title: Singaporen Grand Prix 2015

text: Paalupaikalle kauden kolmanteentoista osakilpailuun ajoi Ferrarin Sebastian Vettel, jolle paalupaikka oli ensimmäinen sitten 2013 Brasilian GP:n. Ferrarille paalupaikka oli ensimmäinen sitten 2012 Saksan GP:n. Kakkosruutuun ylsi Red Bullin Daniel Ricciardo. Kolmanneksi ajoi Kimi Räikkönen, neljänneksi Daniil Kvjat, viidenneksi Lewis Hamilton, kuudenneksi Nico Rosberg ja seitsemänneksi Williams -kuljettaja Valtteri Bottas.


title: Singaporen Grand Prix 2015

text: Q2:ssa Toro Rosson Carlos Sainz Jr. osui seinään rikkoen vasemmanpuolen takaripustukset.


title: Singaporen Grand Prix 2015

text: Koko kärkiseitsikko pysyi ensimmäisellä kierroksella samana, kuin kilpailuun lähdettäessäkin. Max Verstappen sammutti autonsa lähtöruutuun, mutta pääsi jatkamaan kilpailua. Williamsin Felipe Massa onnistui nousemaan kahdeksanneksi. Ensimmäisten pysähdysten aikana Force Indian Nico Hülkenberg yritti ohittaa edellään ajaneen Felipe Massan. Kierroksella 13, kun Massa tuli ulos varikkosuoralta mutkaan kolme, osuivat Hülkenberg ja Massa toisiinsa. Hülkenbergin kilpailu jäi kesken ja hän sai seuraavaan osakilpailuun kolmen lähtöruudun rangaistuksen kolarin aiheuttamisesta. Turva-auto tuli radalle kolarista johtuen. Massa tuli uudemman kerran varikolle ja joutui keskeyttämään myöhemmin kierroksella 30 vaihdelaatikkovikaan.


title: Singaporen Grand Prix 2015

text: Varikkoruljanssin yhteydessä neljännellä sijalla ajanut Kvjat putosi kuudenneksi Mercedes-kuljettajien taakse. Uusintalähdössä Carlos Sainzin vaihde meni vapaalle, ja espanjalainen menetti paljon sijoituksia. Kierroksella 27 Lewis Hamiltonin autoon tuli ongelmia, jonka seurauksena hänen vauhtinsa radalla hyytyi, joutuen päästämään kanssakilpailijat ohitseen. Hamilton keskeytti kierroksella 32. Seuraavalla kierroksella oli Fernando Alonson vuoro keskeyttää. Kvjat saapui varikolle kierroksella 34, mutta oikean takarenkaan kiinnittämisessä oli ongelmia, jonka seurauksena Kvjat menetti sijoituksen Valtteri Bottakselle. Kierroksella 37 turva-auto tuli toistamiseen radalle, koska radalle oli päässyt kävelemään katsoja. Hän kuitenkin pääsi turvallisesti pois radalta. Kilpailu jatkui normaalisti kierroksella 41. Kierroksella jääneet Manorit kuitenkin sekoittivat pakkaa, sillä kumpikaan Manor-kuljettajista ei ohittanut turva-autoa, ja eivät näin ollen päässeet samalle kierrokselle kanssakilpailijoiden kanssa. Seuraavalla kierroksella Jenson Button ja Pastor Maldonado osuivat toisiinsa. Button rikkoi etusiipensä, ja joutui tulemaan varikolle vaihtamaan sen. Buttonin kilpailu päättyi lopullisesti kierroksella 52 vaihdelaatikon hajottua. Maldonado pystyi jatkamaan matkantekoa. Kierroksella 59 Sauberin Felipe Nasr ohitti Lotuksen Romain Grosjeanin, tämän ajettua mutka seitsemän leveäksi. Grosjean ajoi samalta kierrokselta varikolle keskeyttämään. Seuraavalla kierroksella Toro Rosson Max Verstappenia pyydettiin päästämään takanatuleva tallikaveri, Sainz ohi, mutta Verstappen ei suostunut päästämään espanjalaista ohitseen ja maaliin tultiin järjestyksessä Verstappen, Sainz.


title: Singaporen Grand Prix 2015

text: Kilpailun voittoon ajoi Ferrarin Sebastian Vettel. Toiseksi ajoi Daniel Ricciardo ja kolmanneksi Kimi Räikkönen. Molemmat Ferrari-kuljettajat nousivat palkintopallille ensimmäistä kertaa sitten 2013 Espanjan GP:n. Neljänneksi ajoi Nico Rosberg ja viidenneksi Valtteri Bottas. Kilpailun kesto oli 2:01.22,118.


title: Japanin Grand Prix 2015

text: Japanin Grand Prix 2015 oli Formula 1 -sarjan 14. osakilpailu kaudella 2015, joka ajettiin 27. syyskuuta Suzuka Circuit -moottoriradalla.


title: Japanin Grand Prix 2015

text: Q1:ssä Sauberin Marcus Ericsson pyörähti mutkassa 13 ulos radalta, mutta pystyi jatkamaan aika-ajoa. Q3:ssa nähtiin eriskummallinen ulosajo Daniil Kvjatin toimesta, kun hän leikkasi nurmikon kautta saadakseen paremman ajolinjan seuraavaan mutkaan ja osui mutkassa 10 ratavalliin. Törmäyksessä Kvjatin Red Bull meni ”katonkautta ympäri”, Kvjat selvisi kolaristaan ilman vammoja, mutta joutui lähtemään kilpailuun varikkosuoralta.


title: Japanin Grand Prix 2015

text: Paalupaikalle ajoi Mercedeksen Nico Rosberg. Toiseksi sijoittui Rosbergin tallikaveri Lewis Hamilton, kolmanneksi Valtteri Bottas, neljänneksi Sebastian Vettel, viidenneksi Felipe Massa ja kuudenneksi Kimi Räikkönen.


title: Japanin Grand Prix 2015

text: Ensimmäiseen mutkaan mentäessä Mercedes-kuljettajat ajoivat rintarinnan. Hamilton kuitenkin oli sisäpuolella kakkosmutkaan mentäessä, ja pakotti Nico Rosbergin ulos radalta. Rosberg menetti sijat myös Vettelille ja Bottakselle tippuen neljänneksi. Jo lähtösuoralla osui, kun seitsemännestä ruudusta lähtenyt Red Bullin Daniel Ricciardo törmäsi Felipe Massaan yrittäessään kohennella sijoituksia. Ricciardon vasen takarengas puhkesi, samoin Massan oikea eturengas. Ensimmäisessä mutkassakin osui, kun Sergio Pérez joutui väistämään ongelmista kärsivää Massaa, ja osui Carlos Sainziin, joutuen niin ikään tulemaan varikolle takarenkaan vaihtoon.


title: Japanin Grand Prix 2015

text: Ensimmäisellä kierroksella paalupaikalta pudonnut Nico Rosberg nousi ensin Valtteri Bottaksen ohi kolmanneksi ohittamalla suomalaisen radalla, ja myöhemmin Sebastian Vettelin varikkopysähdysten aikana nousten toiseksi. Myös Kimi Räikkönen ohitti viimeisten stoppien yhteydessä Bottaksen, ja nousi neljänneksi. Carlos Sainzin tullessa varikolle kierroksella 27 hän ajoi varikkotien varrella ollutta tötteröä päin, joka aiheutti espanjalaiselle etusiipivaurion. Marcus Ericsson pyörähti kierroksella 10 pystyen jatkamaan matkaansa. Kilpailun lopulla Valtteri Bottas ohitti kierroksella jääneen Will Stevensin, joka pyörähti mutkassa 15, törmäten lähes tallikaveriinsa Alexander Rossiin. Kilpailun joutui keskeyttämään ainoana kuljettajana Felipe Nasr.


title: Japanin Grand Prix 2015

text: Japanin GP:n ylivoimaiseen voittoon ajoi Lewis Hamilton. Toiseksi sijoittui Nico Rosberg ja kolmanneksi Sebastian Vettel. Neljäntenä maaliin ajoi Kimi Räikkönen ja viidentenä Valtteri Bottas. Voitollaan Hamilton tuli tasoihin voittotilastoissa Ayrton Sennan kanssa ja kykeni kyseiseen suoritukseen vielä radalla, jossa Senna varmisti kaikki maailmanmestaruutensa.


title: Japanin Grand Prix 2015

text: McLaren jäi uuden moottorintoimittajansa Hondan kotikilpailussa pisteittä ja molempien kuljettajien (Buttonin ja Alonson) mukaan kilpailussa tallin autojen suurin heikkous oli suoranopeus muihin nähden.


title: Japanin Grand Prix 2015

text: Huom:PL Daniil Kvjat lähti kilpailuun varikkosuoralta, Felipe Nasr sai sijoituksen, koska ajoi 90 % kilpailusta.


title: Yhdysvaltain Grand Prix 2015

text: Yhdysvaltain Grand Prix 2015 oli Formula 1 -sarjan 16. osakilpailu kaudella . Kilpailu ajettiin 25. lokakuuta Texasin pääkaupungissa Austinissa Circuit of the Americas -moottoriradalla.


title: Yhdysvaltain Grand Prix 2015

text: Kilpailun voittoon ajoi Lewis Hamilton, joka varmisti voitollaan kolmannen maailmanmestaruutensa.


title: Yhdysvaltain Grand Prix 2015

text: Perjantain toiset vapaat harjoitukset jouduttiin peruuttamaan rankkasateen ja pimeyden takia.


title: Yhdysvaltain Grand Prix 2015

text: Kolmansissa harjoituksissa Mercedeksen Nico Rosberg osui kaiteeseen, päästen kuitenkin jatkamaan matkaansa. Myös Ferrarin Sebastian Vettel pyörähteli radalla kuitenkin törmäämättä mihinkään.


title: Yhdysvaltain Grand Prix 2015

text: Aika-ajot jouduttiin siirtämään sunnuntaiaamulle hurrikaani Patrician takia kolmen tunnin odottelun jälkeen. Ensimmäisessä aika-ajo-osiossa Carlos Sainz Jr. osui seinään, ja aika-ajo pysähtyi hetkeksi punaisella lipulla. Aika-ajojen jatkuttua Sebastian Vettel lipesi kaiteeseen mutkassa 10, koskettaen takarenkaallaan ratakaidetta. Vettel onnistui jatkamaan aika-ajojaan.


title: Yhdysvaltain Grand Prix 2015

text: Kolmatta aika-ajoa ei pystytty ajamaan rankkasateiden takia, joten Q2:n tulokset jäivät voimaan. Nico Rosberg ajoi paalupaikalle. Lewis Hamilton toiseksi, Daniel Ricciardo kolmanneksi, Daniil Kvjat neljänneksi, Sergio Pérez viidenneksi ja Nico Hülkenberg kuudenneksi. Molemmille Ferrareille vaihdettiin moottorit, jonka seurauksena heidän lähtöruutunsa huononivat kymmenellä ruudulla. Sebastian Vettel lähti kilpailuun ruudusta 13 ja Kimi Räikkönen ruudusta 18. Valtteri Bottas karsiutui Q2:ssa, ja sai viiden lähtöruudun rangaistuksen vaihdelaatikon vaihtamisesta. Bottas lähti ruudusta 16. Carlos Sainz pääsi kilpailuun mukaan, vaikkei hänen aikansa riittänyt 107 %-säännön sisään.


title: Yhdysvaltain Grand Prix 2015

text: Kilpailuun lähdettiin välikelinrenkailla. Lewis Hamilton pääsi kakkosruudusta hyvin liikkelle ja oli sisäpuolella ensimmäiseen mutkaan mentäessä. Hamilton painoi Nico Rosbergin radalta ulos, jolloin Rosberg menetti sijat myös Kvjatille, Ricciardolle ja Pérezille. Ensimmäisessä mutkassa Williamsin Felipe Massa törmäsi McLarenin Fernando Alonsoon, jonka vuoksi molemmat kuljettajat pyörähtivät. Alonso joutui käymään varikolla ensimmäisellä kierroksella, samoin Williamsin Valtteri Bottas, joka osui Romain Grosjeanin takarenkaaseen. Grosjean joutui niin ikään tulemaan varikolle rengasrikon takia. Manorit osuivat myös keskenään ensimmäisessä mutkassa ja molemmat joutuivat tulemaan varikolle. Manorin toinen kuljettaja Will Stevens keskeytti kilpailun ensimmäisen kierroksen jälkeen. Kilpailun joutuivat myöhemmin keskeyttämään myös Romain Grosjean ja Felipe Massa.


title: Yhdysvaltain Grand Prix 2015

text: Toisella kierroksella Sauberit kolaroivat keskenään ja Felipe Nasrin etusiipi hajosi. Hän joutui ajamaan varikolle hakemaan uuden etusiiven. Valtteri Bottas keskeytti kierroksella 6. Nico Rosberg nousi sija kerrallaan ylöspäin. Ensimmäisten kierrosten osumien takia otettiin virtuaalinen turva-auto käyttöön. Virtuaalisen turva-auton poistuttua Nico Rosberg ohitti välittömästi edellään ajaneen Daniel Ricciardon, ja hetkeä myöhemmin myös toisen Red Bull -kuljettajan Daniil Kvjatin. Rosberg teki ensimmäisessä mutkassa ajovirheen, jonka seurauksena jo tallikaverinsa ohittanut Ricciardo ohitti myös Rosbergin. Ricciardo ohitti pari kierrosta myöhemmin myös Lewis Hamiltonin. Pian myös Nico Rosberg ohitti Lewis Hamiltonin, ja Hamilton tuli kierroksella 19 varikolle vaihtamaan kuivankelin pehmeät renkaat. Seuraavalta kierrokselta myös muun muassa Ricciardo, Rosberg ja Kvjat tulivat varikolle vaihtamaan pehmeät renkaat. Hamilton teki ensimmäisessä mutkassa ajovirheen, jonka seurauksena Kvjat onnistui pitämään kolmannen sijansa. Radan kuivuessa Rosberg ja Hamilton ohittivat Ricciardon.


title: Yhdysvaltain Grand Prix 2015

text: Kimi Räikkönen haki myös kierroksella 20 pehmeät renkaat alleen, mutta liukkaalla radalla hän liukasteli ja törmäsi seinään rikkoen etusiipensä. Räikkönen onnistui kuitenkin jatkamaan kilpailua hakemalla uuden etusiiven. Myös Daniel Ricciardo liukasteli samassa mutkassa ulos radalta, mutta jatkoi kilpailuaan. Räikkönen keskeytti kierroksella 25 jarrujen ylikuumenemisen takia, ylikuumeneminen johtui ulosajossa irti lähteneestä jarrujen jäähdytysputkesta. Samalla kierroksella Sauberin Marcus Ericsson keskeytti kilpailun radan varrelle, jonka seurauksena turva-auto tuli radalle. Mercedekset ja Red Bullit pysyivät radalla, mutta viidentenä ajanut Sebastian Vettel tuli varikolle renkaiden vaihtoon. Hän otti kovemmat renkaat alleen. Turva-auto poistui radalta kierroksella 33. Vettel onnistui uusilla renkaillaan ohittamaan saman tien uusintalähdössä Daniil Kvjatin, joka ajoi leveäksi ykkösmutkassa. Kierrosta myöhemmin Vettel ohitti Ricciardon nousten kolmanneksi. Kvjat ajoi mutkan 12 leveäksi, jolloin Max Verstappen ja Nico Hülkenberg ohittivat hänet. Verstappen onnistui myös ohittamaan Daniel Riccairdon ja nousi neljänneksi. Nico Hülkenberg yritti ohitusta Ricciardosta mutkassa 12, mutta he osuivat toisiinsa, jonka seurauksena Hülkenberg joutui keskeyttämään kilpailun kierroksella 36, Ricciardo onnistui jatkamaan matkan tekoa. Virtuaalinen turva-auto tuli jälleen käyttöön. Virtuaalisen turva-auton takana kilpailun kärkinimi Nico Rosberg pysähtyi varikolla, tippuen neljänneksi. Hän kuitenkin onnistui ohittamaan Max Verstappenin ja Sebastian Vettelin ja nousi toiseksi. Lewis Hamilton ajoi jälleen ensimmäisen mutkan leveäksi kärkipaikalla. Carlos Sainz sai viiden sekunnin aikarangaistuksen varikon ylinopeudesta.


title: Yhdysvaltain Grand Prix 2015

text: Kierroksella 43 Daniil Kvjat lipesi seinään. Turva-auto tuli jälleen radalle, ja Lewis Hamilton tuli tekemään toisen varikkopysähdyksensä. Sebastian Vettel pysähtyi kolmannen kerran, ottaen Hamiltonin tapaan pehmeät renkaat. Turva-auton perässä Nico Rosberg johti kilpailua, mutta hänellä oli jo muutaman kierroksen kuluneet renkaat. Lewis Hamilton oli toisena, Max Verstappen kuluneilla renkailla kolmantena ja Sebastian Vettel neljäntenä. Turva-auto poistui radalta kierroksella 46. Vettel ohitti Verstappenin kierroksella 47. Kierroksella 48 Nico Rosbergin auto lähti sutimaan mutkan 16 ulostulossa, ja hän ajautui leveäksi, jolloin Lewis Hamilton siirtyi kilpailun johtoon. Ricciardo joutui käymään varikolla vielä kertaalleen kilpailun lopulla.


title: Yhdysvaltain Grand Prix 2015

text: Kilpailun voittoon ajoi Lewis Hamilton, joka varmisti voitollaan kuljettajien maailmanmestaruuden. Hän oli ensimmäinen brittikuljettaja, joka voittaa maailmanmestaruuden peräkkäisinä vuosina. Hän nousi Jackie Stewartin rinnalle jakamaan ykköspaikkaa brittikuljettajien mestaruustilastossa. Mestaruus oli Hamiltonille uran kolmas. Toiseksi kilpailussa ajoi Nico Rosberg ja kolmanneksi Sebastian Vettel. Neljänneksi ajoi Max Verstappen, viidenneksi Sergio Pérez, kuudenneksi Jenson Button, seitsemänneksi Carlos Sainz rangaistuksensa myötä. Pastor Maldonado oli kahdeksas, Felipe Nasr yhdeksäs ja Daniel Ricciardo nousi viimeisellä kierroksella kymmenenneksi ohi Fernando Alonson, joka jäi 11:nneksi. Alexander Rossi ajoi kotikilpailussaan 12:nneksi, ollen viimeinen maalin ajanut kuljettaja.


title: Meksikon Grand Prix 2015

text: Meksikon Grand Prix 2015 (virallisesti Formula 1 Gran Premio de México 2015) oli Formula 1 -kauden 2015 17. osakilpailu. Kilpailu ajettiin 1. marraskuuta Autódromo Hermanos Rodríguezin radalla Méxicossa Meksikossa. Meksikon Grand Prix teki paluun kilpailukalenteriin yli 20 vuoden tauon jälkeen. Edellisen kerran Meksikon Grand Prix oli järjestetty kaudella 1992.


title: Meksikon Grand Prix 2015

text: Meksikossa ajettiin Formula 1 -osakilpailu edellisen kerran vuonna 1992. Tuolloin voittoon ajoi Williamsin Nigel Mansell ja Michael Schumacher oli ensimmäistä kertaa palkintopallilla yllettyään kolmannelle sijalle. Mika Häkkinenkin oli pisteillä ajettuaan kuudenneksi. Kaikkiaan Meksikossa on ajettu osakilpailuja vuosina 1963–1970 ja 1986–1992.


title: Meksikon Grand Prix 2015

text: Rata, Autódromo Hermanos Rodríguez, sijaitsee noin 2 200 metriä merenpinnan yläpuolella, mikä tekee siitä tavallista haastavamman autoille ja kuljettajille. Nimensä rata on saanut meksikolaisten kilpa-autoilijaveljesten Pedro ja Ricardo Rodríguez’n mukaan.


title: Meksikon Grand Prix 2015

text: Ensimmäiset vapaat harjoitukset ajettiin perjantaina paikallista aikaa klo 10 (Suomen aikaa klo 18). Nopeimmat ajat kuittasivat nimiinsä Toro Rosson Max Verstappen (1.25,990), sekä Red Bullin Daniil Kvjat ja Ferrarin Kimi Räikkönen, joiden molempien aika oli 1.26,295. Mercedeksen Nico Rosberg joutui keskeyttämään harjoituksensa, kun hänen autonsa jarrut ylikuumenivat ja syttyivät tuleen. Rosberg kuitenkin palasi vielä harjoitusten lopussa radalle. Toinen Mercedes-kuljettajista, Lewis Hamilton, rikkoi kauden nopeusennätyksen ajamalla tutkaan 362 km/h.


title: Meksikon Grand Prix 2015

text: Toiset vapaat harjoitukset ajettiin samana päivänä Meksikon aikaa klo 14 (Suomen aikaa klo 22). Nopeimpia olivat tällä kertaa Mercedeksen Nico Rosberg (1.21,521) perässään Red Bullit (Kvyat +0,245 ja Ricciardo +0,337). Räikkönen oli kuudes (+0,868) ja Williamsin Valtteri Bottas seitsemäs (+1,190). Bottakselta nähtiin hurja ulosajo, kun auton takasiiveke jumiutui yli 300 kilometrin tuntinopeudessa. Suomalaiselle ei kuitenkaan käynyt mitään, ja autosta irtosi vain etusiipi. Verstappen ajoi viimeisessä mutkassa seinään harjoitusten alussa. Romain Grosjean jäi radan varteen moottoriongelmien takia.


title: Meksikon Grand Prix 2015

text: Kolmannet vapaat harjoitukset olivat vuorossa lauantaina klo 10 Meksikon aikaa (Suomen aikaa klo 18). Melko pian harjoitusten alettua Kimi Räikkönen joutui ajamaan sivuun, kun auto alkoi savuta. Autoon vaihdettiin aika-ajoa varten vaihdelaatikko, mikä toi suomalaiselle viiden lähtöruudun rangaistuksen. Kolmannen harjoituksen nopeimman ajan ajoi Nico Rosberg (1.21,083). Tallikaveri Hamilton oli 14 tuhannesosasekuntia hitaampi.


title: Meksikon Grand Prix 2015

text: Aika-ajot aloitettiin lauantaina Meksikon aikaa klo 13 (Suomen aikaa klo 21). Aika-ajojen ensimmäisellä kierroksella putosivat Alonso, Nasr, Rossi ja Stevens. McLarenin Jenson Button ei ajanut lainkaan. Bottas oli neljäs ja Räikkönen kolmastoista. Kimi lähti aika-ajojen toiselle kierrokselle kovilla renkailla, eikä selviytynyt jatkoon, koska auton jarruissa oli vikaa. Bottas oli jälleen neljäs. Pudonneet olivat Sainz, Grosjean, Maldonado, Ericsson ja Räikkönen. Lopullisessa lähtöjärjestyksessä on huomioitavaa, että molemmilla McLareneilla sekä Kimi Räikkösellä on lähtöruuturangaistuksia. Räikkösen lähtöruutu huononi vielä yhdellä, kun hänen autoonsa vaihdettiin vaihdelaatikon lisäksi voimayksikkö. Edellisen kerran Räikkösen voimayksikkö vaihdettiin edelliseen osakilpailuun Yhdysvaltoihin.Startissa Nico Rosberg piti kärkipaikkansa. Sen sijaan Sebastian Vettel osui ensimmäisessä mutkassa Daniel Ricciardon kanssa yhteen, ja Vettelin oikea takarengas tyhjeni. Vettel tippui viimeiseksi ja kävi varikolla. Osumasta ei jaettu rangaistuksia. Ensimmäisellä kierroksella McLarenin Fernando Alonso joutui keskeyttämään kilpailun voimayksikön hajottua.


title: Meksikon Grand Prix 2015

text: Valtteri Bottas kävi kärkiryhmästä ensimmäisenä varikolla, kierroksella 9. Kierrosta myöhemmin Bottaksen tallikaveri Felipe Massakin pysähtyi. Kierroksella 18 Sebastian Vettel pyörähti mutkassa 7 pystyen kuitenkin jatkamaan matkaansa. Myöhemmin Vettel yritti ohittaa Pastor Maldonadon ykkösmutkassa, mutta valui pitkäksi, jolloin Maldonado kuittasi paikan takaisin. Kierroksella 21 varikolla käynyt Bottas ajoi Kimi Räikkösen takana, jolla ei ollut vielä varikkopysähdystä tehtynä. Bottas yritti mutkassa 5 ohitusta Räikkösestä sisäpuolelta, mutta Räikkönen ei jättänyt tarpeeksi tilaa, jolloin autot osuivat toisiinsa, ja Räikkönen joutui keskeyttämään kilpailun oikean takaripustusten hajottua. Kolarista ei jaettu rangaistuksia, ja Bottaksen auto ei kärsinyt vaurioita. Kierroksella 26 kilpailun kärkinimi Nico Rosberg tuli varikolle, ja kierrosta myöhemmin hänen tallikaverinsa Lewis Hamilton. Kierroksella 35 Sergio Pérez hiillosti Carlos Sainzia ja Sainz ajoi mutkan neljä leveäksi, ja päästi samalla kierroksella Pérezin edelleen, oikaisunsa seurauksena. Kierroksella 45 Mercedes-talli muutti strategiaansa, ja kutsui uudestaan molemmat kuljettajansa sisään varikolle ylivoimaisesta kaksoisjohdosta.


title: Meksikon Grand Prix 2015

text: Kierroksella 50 Ferrarin Sebastian Vettel rysäytti seinään mutkassa 7. Turva-auto tuli radalle, ja kaikki muut tulivat varikolle renkaanvaihtoon, paitsi Mercedekset ja Sergio Pérez, he jatkoivat radalla käytetyillä renkailla. Uusintalähdössä kierroksella 57 neljäntenä ajanut Bottas ohitti pääsuoralla Daniil Kvjatin nousten kolmanneksi. Samalla kierroksella Felipe Nasrin jarrut pettivät ja hän pyörähti, joutuen keskeyttämään kilpailun.


title: Meksikon Grand Prix 2015

text: Kilpailun voittoon ajoi Nico Rosberg, toiseksi Lewis Hamilton ja kolmanneksi Valtteri Bottas, jolle palkintosija oli kauden toinen.


title: Meksikon Grand Prix 2015

text: Mercedeksen voitettua, valmistajan palkinnon otti palkintokorokkeella vastaan Andrew Shovlin. Kuljettajien haastattelut palkintokorokkeella suoritti entinen Formula 1 -kuljettaja Nigel Mansell.


title: Brasilian Grand Prix 2015

text: Brasilian Grand Prix 2015 (virallisesti "Formula 1 Grande Prêmio Petrobras do Brasil 2015") oli Formula 1 -sarjan 18. osakilpailu kaudella . Kilpailu ajettiin 15. marraskuuta Autódromo José Carlos Pacen -moottoriradalla São Paulossa Brasiliassa.


title: Brasilian Grand Prix 2015

text: Kilpailun voitti Nico Rosberg, Lewis Hamilton oli toinen ja Sebastian Vettel kolmas.


title: Brasilian Grand Prix 2015

text: Radan virallinen nimi on Autódromo José Carlos Pace, ja se on nimetty brasilialaisen kilpa-autoilijan José Carlos Pacen mukaan. Hän ajoi radalla yhden voiton ja kuoli nuorena lento-onnettomuudessa. Radasta käytetään laajalti nimeä Interlagos.


title: Brasilian Grand Prix 2015

text: Interlagosin radalla ajettiin Formula 1 -osakilpailu ensimmäisen kerran vuonna 1973. Sittemmin Brasilian GP:tä on ajettu myös Rio de Janeirossa, mutta vuonna 1990 palattiin São Pauloon. Kimi Räikkönen varmisti vuonna 2007 maailmanmestaruutensa Interlagosin radalla. Seuraavana vuonna brasilialaisyleisö koki pettymyksen, kun kotikisansa voittanut Felipe Massa hävisi maailmanmestaruustaistossa Lewis Hamiltonille yhdellä pisteellä. Vuonna 2009 oli Jenson Buttonin vuoro ajaa São Paulossa maailmanmestariksi. Sebastian Vettelin maailmanmestaruus varmistui Brasiliassa vuonna 2012.


title: Brasilian Grand Prix 2015

text: Rata on kuljettajille haastava, sillä siinä on paljon vasemmalle kääntyviä mutkia. Rata onkin vastapäivään kierrettävänä harvinaisuus F1-sarjassa. Merkillepantavaa on, että 2000-luvulla vain Juan Pablo Montoya on onnistunut voittamaan Brasiliassa kahtena vuonna peräkkäin, tuolloinkin eri talleissa vuosina 2004 ja 2005. Mika Häkkinen juhli voittajana vuosina 1998 ja 1999.


title: Brasilian Grand Prix 2015

text: Brasilian GP oli toiseksi viimeinen osakilpailu kaudella 2015. Lewis Hamilton varmisti maailmanmestaruutensa jo Yhdysvalloissa lokakuussa, myöskin tallimestaruus oli jo ratkennut Mercedekselle. Taistelu kuljettajien ja tallien MM-sarjojen muista sijoituksista kuitenkin oli ennen Brasilian GP:tä yhä käynnissä. Kuljettajien puolella Nico Rosberg oli toisena ja 21 pistettä edellä maanmiestään Sebastian Vetteliä. Neljännestä sijasta kamppailivat Valtteri Bottas ja Kimi Räikkönen sekä Felipe Massa. Myös Daniil Kvjatilla ja Daniel Ricciardolla oli teoreettinen mahdollisuus yltää neljänneksi. Tallipuolella Ferrari oli jo varmistanut toisen sijansa, ja Williams oli kolmantena 71 pistettä edellä Red Bullia, jolla oli vielä teoreettinen mahdollisuus päihittää Williams. Kaikki alemmat sijoitukset olivat vielä varmistamatta.


title: Brasilian Grand Prix 2015

text: Ensimmäiset vapaat harjoitukset ajettiin perjantaina kello 10 paikallista aikaa (kello 14 Suomen aikaa). Nopein oli Mercedeksen Lewis Hamilton, perässään tallikaveri Nico Rosberg ja Ferrarin Sebastian Vettel. Suomalaisista Ferrarin Kimi Räikkönen oli viides ja Williamsin Valtteri Bottas seitsemäs. Räikkönen kävi ulkona radalta, kun harjoituksia oli jäljellä noin kymmenen minuuttia. Hänen autonsa takarengas meni lukkoon mutkassa 4, ja soralle ajautuminen pilasi Räikkösen renkaat. Läheltä piti -tilanne nähtiin varikolla, kun Lotuksen testikuljettaja Jolyon Palmer lähetettiin matkaan aivan McLarenin Jenson Buttonin eteen. Lotukselle annettiin tästä tuhannen euron sakko.


title: Brasilian Grand Prix 2015

text: Toiset vapaat harjoitukset ajettiin perjantaina kello 14 paikallista aikaa (kello 18 Suomen aikaa). Mercedekset olivat jälleen kärjessä, tällä kertaa Rosberg nopeampana. Mercedesten perässä olivat Ferrarit, joista Sebastian Vettel oli 55 sekunnin tuhannesosaa Räikköstä nopeampi. Valtteri Bottas oli kuudes, ja häntä uhkasi lähtöruuturangaistus, sillä hänen epäiltiin ohittaneen Sauberin Felipe Nasr punaisten lippujen aikana. Liput aiheutuivat, kun Fernando Alonson McLaren syttyi tuleen ja jäi radan varteen. Bottakselle tuomittiin lopulta kolmen lähtöruudun rangaistus. Rikettä lievensi se, että autojen välillä oli suuri nopeusero.


title: Brasilian Grand Prix 2015

text: Olosuhteet perjantaina olivat liukkaat, vaikkei varsinaista sadetta missään vaiheessa tullut.


title: Brasilian Grand Prix 2015

text: Kolmannet vapaat harjoitukset ajettiin lauantaina kello 11 (Suomen aikaa kello 15). Lewis Hamilton oli nopein viikonlopun toistaiseksi nopeimmalla ajalla 1.12.070. Nico Rosberg oli toiseksi nopein, Sebastian Vettel kolmas ja Kimi Räikkönen neljäs. Valtteri Bottas oli viides. Hamiltonilla oli ajoittain vaikeuksia autonsa kanssa, hän muun muassa kadotti vaihteet ja pyörähti kertaalleen.


title: Brasilian Grand Prix 2015

text: Aika-ajot ajettiin lauantaina kello 14 paikallista aikaa (kello 18 Suomen aikaa). Ensimmäisen osuuden aikana Fernando Alonson autoon tuli tekninen vika ja se jäi radan varteen, eikä espanjalainen saanut ajettua aikakierrosta. Muut pudonneet ensimmäisellä osuudella olivat Pastor Maldonado, Jenson Button, Alexander Rossi ja Will Stevens. Toisella osuudella Romain Grosjean pyörähti ulos ensimmäisellä aikakierroksellaan, eikä yltänyt toisella yrittämällä kymmenen parhaan joukkoon. Muut pudonneet olivat Felipe Nasr, Carlos Sainz, Sergio Pérez ja Marcus Ericsson. Lopulta paalupaikan otti viidettä kertaa perättäin Nico Rosberg. Kilpailun lähtöjärjestyksessä on huomioitavaa, että Bottaksella oli kolmen ruudun rangaistus punaisilla lipuilla ohittamisesta ja Ricciardolla kymmenen lähtöruudun rangaistus moottorin vaihdosta. Myös Felipe Nasrille langetettiin kolmen lähtöruudun rangaistus hänen estettyään toista brasilialaiskuljettajaa Felipe Massaa, ja Nasr lähti kilpailuun ruudusta 13.


title: Brasilian Grand Prix 2015

text: Perjantai-iltana 13. marraskuuta tapahtuneet Pariisin terrori-iskut näkyivät Brasilian osakilpailussa minuutin hiljaisena hetkenä ennen kilpailun alkua. Lotus-tallin autoihin lisättiin #PrayForParis-avainsana, jota sosiaalisessa mediassa käytettiin laajalti iskujen jälkeen. Useat kuljettajat ja tallit myös ilmaisivat järkytyksensä sosiaalisessa mediassa. Kaikilla kuljettajilla oli myös mustat surunauhat hihoissaan. Palkintopallilla oli mukana Ranskan lippu, jossa oli surunauha.


title: Brasilian Grand Prix 2015

text: Lähdössä säästyttiin kolareilta. Kärkinelikon osalta ei tapahtunut muutoksia järjestyksessä, sen sijaan Valtteri Bottas nousi seitsemännestä ruudusta viidenneksi. Keltainen lippu aiheutui heti ensimmäisellä kierroksella, kun varikolta lähtenyt Carlos Sainz joutui keskeyttämään voimayksikön hajottua. Daniel Ricciardo tuli ensimmäisenä varikolle neljännellä kierroksella vaihtamaan renkaat. Seuraavaksi varikkopysähdyksen teki Nico Hülkenberg kierroksella 10. Viimeisenä ensimmäisen varikkopysähdyksensä teki Pastor Maldonado kierroksella 26. Kierroksella 29 Daniel Ricciardo teki ensimmäisenä toisen pysähdyksen.


title: Brasilian Grand Prix 2015

text: Lewis Hamilton oli pitkään aivan Nico Rosbergin takana, mutta ei kyennyt ohittamaan ja putosi lopulta parin sekunnin päähän, kun kilpailua oli takana reilu kolmannes. Kierroksella 32 Verstappen ja Grosjean ohittivat peräkkäin Pérezin, joka tippui sijalta 9 sijalle 11. Pian tämän jälkeen nousi keltainen lippu, kun Pastor Maldonado törmäsi Marcus Ericssoniin ohittaessaan häntä. Kumpikin pystyi jatkamaan kilpailua.


title: Brasilian Grand Prix 2015

text: Kun kilpailua oli jäljellä 20 kierrosta, kärkiviisikko oli yhä Rosberg, Hamilton, Vettel, Räikkönen ja Bottas. Tässä järjestyksessä myös tultiin maaliin.


title: Brasilian Grand Prix 2015

text: Williamsin Felipe Massa hylättiin, koska hänen oikean takarenkaansa lämpötila lähtösuoralla ennen lähtöä, 137 Celsius-astetta, ylitti sallitun rajan. Hän menetti neljä pistettään, mutta Williams varmisti silti kolmannen sijansa valmistajien MM-taistossa.


title: Brasilian Grand Prix 2015

text: Nico Rosberg varmisti voitollaan MM-hopeansa, tallien puolella Williams puolestaan kolmannen sijan.


title: Timo Horn

text: Timo Horn (s. 12. toukokuuta 1993 Köln) on saksalainen jalkapallomaalivahti, joka edustaa 2. Bundesliigassa pelaavaa 1. FC Kölniä. Horn on vasenjalkainen.


title: Timo Horn

text: Horn on 1. FC Kölnin kasvatti. Hän pelasi seuran kakkosjoukkueessa vuosina 2010-2012 29 ottelua. Debyytti seuran ykkösjoukkueen paidassa 2. Bundesliigassa tapahtui elokuussa 2012 Eintracht Braunschweigiä vastaan. Horn pelasi kausien 2012-2013 ja 2013-2014 aikana 2. Bundesliigassa yhteensä 65 ottelua. Kaudeksi 2014–2015 Köln nousi Bundesliigaan. Horn teki pääsarjadebyyttinsä elokuussa 2014 Hamburger SV:tä vastaan ja pelasi kaudella 2014-2015 yhtä vaille jokaisessa ottelussa. Myös kaudella 2015–2016 Horn pelasi 33 ottelussa.


title: Timo Horn

text: Horn on edustanut Saksaa kaikissa nuorten maajoukkueissa alle 17-vuotiaista alle 21-vuotiaisiin. Alle 21-vuotiaiden maajoukkueessa hän pelasi vuosina 2013–2014 neljä ottelua.


title: Leandro Bacuna

text: Leandro Jones Johan Bacuna (s. 21. elokuuta 1991 Groningen) on curaçaolaisia sukujuuria omaava alankomaalainen jalkapalloilija, joka edustaa Englannin Valioliigassa pelaavaa Aston Villaa. Pelipaikaltaan oikeajalkainen Bacuna on oikea laitalinkki.


title: Leandro Bacuna

text: Bacunan kasvattajaseura on FC Groningen. Hän debytoi seuran edustusjoukkueessa elokuussa 2009 PSV Eindhovenia vastaan. Bacuna pelasi Groningenin paidassa Eredivisiessä yhteensä 109 ottelua tehden niissä 14 maalia. Heinäkuussa 2013 Bacuna siirtyi Englannin Valioliigan Aston Villaan. Hän debytoi seuran paidassa seuraavassa kuussa Arsenal FC:tä vastaan. Avausmaalinsa Bacuna iski syyskuussa 2013 Manchester Cityn verkkoon. Avauskaudellaan Bacuna teki 35 pelaamassaan valioliigaottelussa viisi maalia.


title: Leandro Bacuna

text: Curaçaolaisista sukujuuristaan johtuen Bacuna pelasi vuosina 2007-2008 Alankomaiden Antillien alle 20-vuotiaiden maajoukkueessa. Alankomaita hän on edustanut alle 19- ja alle 21-vuotiaiden tasolla. Vuodesta 2016 lähtien Bacuna on pelannut Curaçaon maajoukkueessa.


title: Aleksanteri Huovinen

text: Aleksanteri "Aksu" Huovinen (s. 26. syyskuuta 1996 Oulu) on suomalainen moottoriurheilija, joka kilpailee tällä hetkellä Iso-Britannian BRDC Formula 4 -sarjassa.


title: Aleksanteri Huovinen

text: Huovinen aloitti uransa Karting-luokissa vuonna 2011. Hän voitti kyseisenä vuonna kotikaupungissaan Oulun Kartingin Junior -luokan mestaruuden. Vuonna 2013 Huovinen kilpaili Suomen Formula Ford Junior -luokassa ajaen vain kuusi kilpailua. Vuonna 2014 hän jatkoi sarjassa ja saavutti viisi voittoa, kolme paalupaikkaa ja yhdeksän palkintosijaa sijoittuen loppupisteissä toiseksi.


title: Aleksanteri Huovinen

text: Vuonna 2015 Huovinen kilpaili uudessa SMP Formula 4 -sarjassa. Hän saavutti sarjassa kolme voittoa ja kuusi palkintosijaa sijoittuen sarjan neljänneksi. Vuonna 2016 Huovinen siirtyi kilpailemaan Britannian BRDC Formula 4 -sarjaan ajaen Double R Racing -tallissa.


title: Gustaf Woldemar Wrede

text: Gustaf Woldermar Wrede (28. heinäkuuta 1889 Leppävirta – 17. helmikuuta 1958 Helsinki) oli suomalainen aatelismies ja teollisuusjohtaja sekä Sotakorvausteollisuuden valtuuskunnan jäsen.


title: Gustaf Woldemar Wrede

text: Gustaf W. Wreden isä oli tehtaanomistaja, vapaaherra Carl Gustaf Garibaldi Fabian Wrede ja äiti Siri Maria Söderhjelm. Käytyään 8 luokkaa oppikoulua Wrede opiskeli Darmstadtissa valmistuen insinööriksi vuonna 1910. Opintojensa jälkeen hän toimi suunnittelutehtävissä eri autotehtaissa Detroitissa. Wreden puolisot olivat Ebba Tollet, Karin Sophie Andelin ja Asta Örtengren.


title: Gustaf Woldemar Wrede

text: Wrede toimi Jackson Motorcar Co:n teknisenä johtajana vuodet 1913–1914, minkä jälkeen palasi Suomeen. Hän oli Turun rautateollisuus Oy:n tekninen johtaja vuodesta 1914 lähtien. Hänen johdollaan käynnistyi Kullervo-traktorin valmistus. Wreden palasi traktorituotannon pariin myöhemmin Valmetilla. Hän työskenteli toimitusjohtajana Teijon tehtaat Oy:ssä, Oy Taalintehtaalla ja vuodet 1940–1945 Petsamon nikkeli Oy:ssä. Vuonna 1944 hänet valittiin Sotakorvausteollisuuden valtuuskunnan jäseneksi. Valmet Oy:n pääjohtajana Wrede toimi sotakorvausteollisuuden toiminnan päätyttyä, vuosina 1954–1958.


title: Davie Selke

text: Davie Selke (s. 20. tammikuuta 1995 Schorndorf) on saksalainen jalkapalloilija, joka edustaa Bundesliigassa pelaavaa Werder Bremeniä. Pelipaikaltaan oikeajalkainen Selke on hyökkääjä.


title: Davie Selke

text: Selke edusti junioriurallaan peräti kahdeksaa eri seuraa, viimeisimpänä niistä Werder Bremen. Selke pelasi seuran kakkosjoukkueessa 26 ottelua onnistuen maalinteossa yhdeksän kertaa. Seuran ykkösjoukkueen paidassa Bundesliigassa hän debytoi marraskuussa 2013 Hannover 96:ta vastaan. Avausmaalinsa seuran paidassa Selke teki marraskuussa 2014 SC Paderbornin verkkoon. Huhtikuussa 2015 selvisi, että Selke siirtyy kesällä 2. Bundesliigassa pelaavan RB Leipzigin riveihin viisivuotisella sopimuksella.


title: Davie Selke

text: Selke on pelannut kaikissa Saksan nuorten maajoukkueissa alle 17-vuotiaista alle 20-vuotiaisiin. Vuonna 2014 hän oli mukana voittamassa alle 19-vuotiaiden Euroopan-mestaruutta Unkarissa. Selke valittiin turnauksen parhaaksi pelaajaksi ja hän oli myös turnauksen paras maalintekijä kuudella osumallaan. Vuodesta 2014 Selke on kuulunut Saksan alle 20-vuotiaiden maajoukkueeseen.


title: NettiX

text: NettiX Oy (vuoteen 2006 Mach1 Oy) on suomalainen yritys, joka ylläpitää useita kaupankäyntiin tarkoitettuja verkkosivustoja, kuten Nettiauto.comin, Nettikone.comin ja Nettimarkkina.comin. NettiX Oy kuuluu Otava-konserniin.


title: Suomen linnut

text: Suomen linnut voi tarkoittaa seuraavia:


title: Kamil Glik

text: Kamil Jacek Glik (s. 3. helmikuuta 1988 Jastrzębie Zdrój) on puolalainen jalkapalloilija, joka edustaa Ranskan Ligue 1:ssa pelaavaa AS Monacoa. Pelipaikaltaan oikeajalkainen Glik on keskuspuolustaja. Hän kuuluu myös Puolan jalkapallomaajoukkueeseen.


title: Kamil Glik

text: Glik siirtyi vuonna 2006 kotimaastaan Espanjan Tercera Divisiónin UD Horadadaan. Vuodet 2007-2008 hän pelasi suurseura Real Madridin organisaatiossa, jossa tilille kertyi 18 ottelua seuran C-joukkueessa. Heinäkuussa 2008 Glik palasi takaisin Puolaan ja Ekstraklasan Piast Gliwiceen. Glik edusti seuraa vuodet 2008-2010 tehden 54 pelaamassaan ottelussa kaksi maalia.


title: Kamil Glik

text: Vuoden 2010 heinäkuussa Glik siirtyi Italian Serie A:n US Palermoon, jossa hän ei kuitenkaan pelannut koko kauden aikana yhtään ottelua Serie A:ssa, mutta debytoi kuitenkin Eurooppa-liigassa pelaten siinä kolme ottelua. Kevätkauden aikana Glik oli lainalla saman sarjan AS Barissa, jossa otteluita kertyi 16.


title: Kamil Glik

text: Heinäkuussa 2011 Glik siirtyi Serie B:ssä tuolloin pelanneeseen perinneseuraan Torino FC:hen. Glik pelasi kaudella 2011-2012 Serie B:ssä 23 ottelua tehden kaksi maalia ja Torino nousi kauden päätteeksi takaisin Serie A:han. Glik teki uransa ensimmäisen Serie A-maalinsa lokakuussa 2012 SS Laziota vastaan. Kaudesta 2013-2014 lähtien Glik on toiminut torinolaisseuran kapteenina. Hän pelasi seuran paidassa Eurooppa-liigassa kymmenen ottelua tehden yhden maalin kaudella 2014-2015.


title: Kamil Glik

text: Heinäkuussa 2016 hän teki neljän vuoden sopimuksen AS Monacon kanssa.


title: Kamil Glik

text: Glik pelasi vuosina 2008-2010 Puolan alle 21-vuotiaiden maajoukkueessa 14 ottelua tehden niissä kolme maalia. Debyyttinsä Puolan jalkapallomaajoukkueessa hän teki tammikuussa 2010 King’s Cupin ottelussa isäntämaa Thaimaata vastaan onnistuen ottelussa myös maalinteossa. Glik on toiminut myös maajoukkueessa kapteenina.


title: Kamil Glik

text: Glikin isoisä on kotoisin Ylä-Sleesiasta ja näin ollen Glikillä on myös Saksan passi, jossa hänen sukunimensä on muodossa "Glück".


title: Helena Salonius

text: Helmi Helena Salonius (17. maaliskuuta 1930 Helsinki – 24. syyskuuta 2012 Helsinki) oli suomalainen näyttelijä ja oopperalaulaja (sopraano).


title: Helena Salonius

text: Helena Saloniuksen äiti laulajatar Helmi Frilander oli oopperalaulaja Aino Acktén ystävä. Isäänsä Salonius ei koskaan tavannut, sillä Frilander jäi leskeksi vain muutama kuukausi tyttärensä syntymän jälkeen. Salonius aloitti koulunsa vuonna 1939 Helsingin suomalaisessa yhteiskoulussa. Kouluaikana Salonius voitti teinien kulttuurikilpailuja laulussa ja lausunnassa.


title: Helena Salonius

text: Vuonna 1950 Salonius aloitti opinnossa Suomen teatterikoulussa. Valmistuttuaan hän sai kiinnityksen Turun kaupunginteatteriin yhdessä puolisonsa ja kurssitoverinsa Saulo Haarlan kanssa. Turusta hän siirtyi Tampereen Työväen Teatteriin. Näissä teattereissa hänellä oli rooleja muun muassa Blanche Tennessee Williamsin näytelmässä "Viettelyksen vaunu" sekä Katherine musikaalissa "Kiss Me Kate".


title: Helena Salonius

text: Vuonna 1961 Salonius ryhtyi päätoimisesti opiskelemaan laulua. Hän teki opintomatkoja Itävaltaan ja Italiaan, ja Suomessa hänen opettajinaan toimivat Antti Koskinen ja Aulikki Rautawaara. Salonius esiintyi Kansallisoopperassa muun muassa Pohjolan tyttärenä "Lemmin pojassa", "Juhassa" ja "Punaisessa viivassa" ja Savonlinnan oopperajuhlilla "Kuningas lähtee Ranskaan" -oopperassa. Salonius esiintyi myös elokuvissa "Oi muistatkos", "Tytön huivi" ja "Mä oksalla ylimmällä".


title: Helena Salonius

text: Salonius kuoli syyskuussa 2012 Helsingissä 82-vuotiaana. Kuvataiteilija Teuri Haarla ja muusikko-säveltäjä Iro Haarla ovat Saloniuksen ja Saulo Haarlan lapsia.


title: Seppeleajo

text: Seppeleajo on vuosittain Vermon raviradalla Helsingissä järjestettävä kolmivuotiaiden lämminveristen ravihevosten kansainvälinen suurkilpailu. Kilpailu pidettiin ensimmäistä kertaa vuonna 1971 Käpylän raviradalla, josta se 1978 siirrettiin vastavalmistuneeseen Vermoon. Vuoteen 1992 asti Seppeleajo kilpailtiin tasoitusajona, jonka jälkeen siirryttiin nykyiseen 2 100 metrin ryhmälähtöön. Se järjestetään perinteisesti keväisen Finlandia-ajon yhteydessä.


title: Kappa Andromedae

text: Kappa Andromedae (κ And, κ Andromedae) on Andromedan tähdistössä oleva 4,1 suuruusluokan tähti. Etäisyys 162 valovuotta, Sinertävänvalkea alijättiläinen, spektrityyppi B9 IVn. Tähteä kiertää 55 AU:n päässä ruskea kääpiö tai "super-jupiter" Kapap Andromedae b.


title: HMS Hugin (P151)

text: HMS Hugin (runkonumero P151) oli Ruotsin laivaston Hugin-luokan partioalus.


title: HMS Hugin (P151)

text: Alus tilattiin 15. toukokuuta 1975 Norjan Bergenistä Bergens Mekaniske Verksteder A/S:ltä. Alus laskettiin vesille 3. kesäkuuta 1977. Alus liitettiin laivastoon 3. heinäkuuta 1978.


title: HMS Hugin (P151)

text: Alus poistettiin palveluksesta 21. huhtikuuta 2001. Alus on asetettu näytteille Göteborgin merikeskukseen ().


title: Höyhenpensaat

text: Höyhenpensaat ("Fothergilla") on taikapähkinäkasvien heimoon (Hamamelidaceae) kuuluva suku, johon kuuluvat höyhenpensas ("F. major") ja pikkuhöyhenpensas ("F. gardenii"). Suku on nimetty englantilaisen lääkärin John Fothergillin (1712–1780) mukaan, joka oli Amerikan kasvitieteen suosija.


title: Höyhenpensaat

text: Höyhenpensaat ovat tavallisesti monirunkoisia, lyhytrönsyisiä pensasmaisia kasveja, jotka muodostavat tiheitä rykelmiä. Oksissa, lehdissä ja kukkanupuissa on tähtikarvojen muodostama peite. Varren kaarna on vaaleanharmaa ja sileä. Lepäävät silmut ovat suomuttomia, mutta tiuhan tähtikarvan peittämiä. Kärkisilmu on lyhytvartinen tai varreton, ja siinä on 2–4 tukisuomua. Lehdet ovat lyhytruotisia; lapa on soikea tai vastapuikea tai pitkänomainen, joskus lähes pyöreä, ehyt, sulkasuoninen ja joskus vinotyvinen. Lavan laita on nyhäinen, sahainen tai hampainen, joskus aaltoileva.


title: Höyhenpensaat

text: Kukinto sijaitsee terminaalisesti ja on pitkänomainen, monikukkainen ja tiheä tähkä, perätön tai lyhytperäinen. Kukat ovat kaksineuvoisia ja tuoksuvia. Kukinnon alimmat kukat ovat toiminnallisesti hedekukkia, ja ne puhkeavat jo ennen lehtimistä. Kukan verhiö on yhdislehtinen, tavallisesti 5-7-liuskainen, pysty, vähäpätöinen, epäsäännöllinen ja muodostaa matalan kellomaisen hypantion (hypanthium) siihen kiinnittyneiden heteiden kanssa. Kukat ovat teriöttömiä. Heteitä on runsaasti (12-32), ja ne ovat näyttäviä ja antavat kukintoon höyhenmäisen vaikutelman. Valkoiset palhot ovat jopa 17 mm pitkiä, ja ponnet avautuvat kahdella läpällä. Sikiäin kiinnittyy hypantioon noin kolmasosaltaan kokonaispituudestaan. Vartaloita on kaksi, ja ne tulevat vanhemmiten sarvimaisiksi ja käyristyvät kärjestään. Hedelmä on kota, ja kodat sijaitsevat useamman kuin kolmen ryhmissä. Niissä on huomiota herättävät nokkamaiset vartalon jäänteet. Kota on karvapeitteinen, siinä on sekä tähtikarvoja että pidempiä suoria karvoja. Avautumiseltaan kodat ovat selkäluomaisia. Kussakin kodassa on kaksi punaisenruskeaa, kiiltävää ja kovaa siementä, joilla ei ole lentimiä.


title: Höyhenpensaat

text: Höyhenpensaat ovat kotoisin itäisen Pohjois-Amerikan lauhkeista osista.


title: Höyhenpensaat

text: Höyhenpensaiden sukuun kuuluu vain kaksi yllämainittua lajia.


title: Höyhenpensaat

text: Höyhenpensaita viljellään koristetarkoituksiin.


title: J. W. Enqvist

text: Johan Waldemar Enqvist (3. maaliskuuta 1853 Tampere – 30. elokuuta 1907 Tampere) oli suomalainen Tampereen seudulla vaikuttanut sahateollisuusmies ja metsäteollisuusyhtiö J. W. Enqvist Oy:n perustaja.


title: J. W. Enqvist

text: Enqvistin isä Johan Reinhold Enqvist (1821–1880) toimi kauppiaana Tampereella ja vei myös nahkoja ja turkiksia Pietariin, Lyypekkiin, Hampuriin ja Tukholmaan. Hän perusti yhdessä kahden muun osakkaan kanssa Tampereelle 1876 Santalahden höyrysahan, jonka hankki myöhemmin kokonaan itselleen.


title: J. W. Enqvist

text: Johan Waldemar Enqvist kävi alkeiskoulun Tampereella ja lukion Hämeenlinnassa. Hän opiskeli kauppakoulussa Dresdenissä Saksassa ja toimi konttoriharjoittelijana Lontoossa ja Pietarissa. Johan Waldemar Enqvist uudisti isänsä perustamaa Santalahden sahaa ja hankki sinne höyläyskoneen vuonna 1881. Sahalla oli omat lautatarhat Helsingissä ja Turussa. Sahatavaran vienti suuntautui Länsi-Eurooppaan ja Pohjoismaihin.


title: J. W. Enqvist

text: Enqvist möi Santalahden sahan vuonna 1887 Antti Ahlströmille. Hän perusti 1888 sahan Ojakkalaan ja 1889 toisen sahan Särkänsaareen lähelle nykyisen Särkänniemen huvipuiston aluetta. Enqvist osti 1890 Oriveden sahan ja vielä 1897 Tyrvään sekä Vammalan sahat. Enqvist oli vuonna 1889 mukana perustamssa Suomen Sahanterätehdas Oy:n sahanteriä valmistunutta tehdasta Santalahteen yhdessä insinööri A. H. L. Gyllenbergin ja kauppias Rudolf Winterin kanssa. Enqvist osti 1902 Santalahden paperitehtaan konkurssipesältä ja palkkasi saksalaisen Carl Bollmanin uudistamaan tehtaan.


title: J. W. Enqvist

text: Enqvist toimi Pohjoismaiden Osakepankin Tampereen konttorin johtajana 1893–1900 ja oli Tampereen kaupunginvaltuuston jäsen 1887–1907, josta valtuuston puheenjohtajana 1904–1905. Hän oli myös Ruotsin varakonsuli Tampereella.


title: J. W. Enqvist

text: Enqvistin tytär Anna Maria (Maja) Enqvist oli naimisissa vuorineuvos Harald Jensenin (1882-1953) kanssa, joka johti Tampereella toiminutta Suomen Trikoo Oy:tä vuodesta 1911 alkaen.


title: J. W. Enqvist

text: Enqvistin kuoleman jälkeen perustettiin 1908 J. W. Enqvist Oy, jonka toimitusjohtajana oli Enqvistin poika Johan Reinhold Enqvist (1881–1940). Yhtiö rakennutti vuonna 1911 puuhiomon ja massatehtaan Killinkoskelle entisen Virtain kehräämön tiloihin. Vuonna 1912 yhtiö osti Lielahden kartanon von Nottbeckin suvulta ja perusti kartanon alueelle 1914 sulfiittiselluloosatehtaan. Vuonna 1916 ostettiin vielä Ahlströmiltä Lielahdessa sijainnut Niemen tila sahalaitoksineen, Muroleen saha sekä useita metsätiloja. Särkänsaaren saha lopetettiin 1925 ja vuonna 1926 hankittiin toinen saha Viitasaarelta. Santalahden paperitehdas myytiin 1926. Johan Reinhold Enqvist siirtyi 1929 syrjään yhtiön johdosta ja vuonna 1930 Enqvistin perhe möi omistuksensa yhtiöstä.


title: J. W. Enqvist

text: J. W. Enqvist Oy fuusioitiin vuonna 1965 G. A.Serlachius Oy:n osaksi.


title: KaMu-kuorot

text: KaMu-kuorot on neljästä kuorosta koostuva kaarinalainen kuororyhmittymä. Kuoroa on johtanut perustamisvuodesta 2010 Pekka Nebelung.


title: KaMu-kuorot

text: KaMu-kuoro oli alun perin luokkakuoro. Sen pohjana on kaarinalaisen Valkeavuoren koulun lukuvuoden 2013–2014 musiikkiluokka 6b:n oppilaista muodostuva kuoro. Laulajia kuorossa oli 27 eli luokan kaikki oppilaat, poikia 9 ja tyttöjä 18. Vuonna 2014 kuoron luonne yläkouluun siirtymisen myötä muuttui koulun ulkopuoliseksi harrastustoiminnaksi ja mukaan otettiin muitakin laulajia.


title: KaMu-kuorot

text: Ohjelmiston monipuolisuuden mahdollistamiseksi on koko KaMu-kuoron rinnalla vuonna 2015 kaksi alakuoroa joiden laulajat laulavat myös pääkuorossa. Nykyisin kuorossa laulaa yhteensä noin seitsemisenkymmentä laulajaa.


title: KaMu-kuorot

text: KaMua on vuodesta 2010 johtanut Pekka Nebelung, joka toimi myös luokan luokanopettajana. Pekka Nebelung tähtäsi 3. luokalta asti luokan kanssa laadukkaaseen musiikkikasvatukseen ja keskittyi erityisesti kuorolauluun.


title: KaMu-kuorot

text: Toistaiseksi parhaana osoituksena kuoron korkeasta tasosta on voitto 62. kerran järjestetyssä European Music Festival for young people -tapahtuman kuorolaulukilpailussa Belgian Neerpeltissä. Kaarinan kaupunki muisti voittajia myöhemmin Kaarina-mitalilla. Lisäksi meriittinä on Turussa järjestetyn 4. JSFest -musiikkitapahtuman kuorosarjan voitto


title: KaMu-kuorot

text: KaMu-kuoro voitti Pietarissa Venäjällä 21:n laulajan kokoonpanolla ja Pekka Nebelungin johdolla 17.-21. helmikuuta 2016 järjestettyyn Children and Youth Choral World Championships -kilpailun sarjassa 11-16-vuotiaat eli on sarjansa maailmanmestari.


title: KaMu-kuorot

text: Suuri osa KaMun lauluista on kuoronjohtajan KaMulle tekemiä omia sovituksia. Ohjelmistossa on paljon suomalaisille tuttuja lauluja, mutta hieman myös ulkomaalaisia.


title: AFC:n karsinnat jalkapallon maailmanmestaruuskilpailuihin 2018

text: Vuoden 2018 jalkapallon MM-kilpailujen karsintoihin osallistui Aasian maanosaliitosta AFC:sta 46 joukkuetta. Karsinnat alkoivat maaliskuussa 2015.


text: AFC:n karsinnat jaettiin kolmeen kierrokseen. Ensimmäiselle kierrokselle osallistuivat FIFA-rankingin perusteella 12 heikoiten sijoittunutta joukkuetta. Joukkueet arvottiin ottelupareihin, jotka pelasivat kaksiosaisen ottelusarjan, joiden voittajat etenivät toiselle kierrokselle. Loput joukkueet pääsivät suoraan toiselle kierrokselle, jossa joukkueet jaettiin kahdeksaan lohkoon. Lohkoissa joukkueet pelaavat lohkon muita joukkueita vastaan kaksi ottelua. Lohkojen voittajat sekä lohkojen neljä parasta toiseksi sijoittunutta pääsivät kolmannelle kierrokselle, jossa joukkueet jaettiin kahteen lohkoon. Lohkojen voittajat ja toiseksi sijoittuneet etenivät lopputurnaukseen. Lohkojen kolmannet pelasivat toisiaan vastaan kaksiosaisen ottelusarjan, jonka voittaja eteni kansainväliseen jatkokarsintaan.


text: Ottelut pelattiin 12. - 17. maaliskuuta.


text: Arvonta suoritettiin Kuala Lumpurissa. Joukkueet jaettiin koreihin FIFA-rankingin (huhtikuussa 2015) perusteella. Osa joukkueista ensimmäisen kierroksen voittajista oli nostanut rankigia, minkä takia kaikki ensimmäisen kierroksen osallistujat eivät olleet viidennessä korissa. FIFA-ranking merkittynä sulkuihin.


text: Sijoitukset määräytyvät seuraavassa järjestyksessä:


text: Koska joukkueita oli eri määrä eri lohkoissa, toiseksi tulleen ja viimeiseksi sijoittuneen joukkueen otteluita ei huomioida, jos lohkossa oli joukkueita enemmän kuin jossain toisessa lohkossa.


text: Lohkoarvonta suoritettiin 12. huhtikuuta 2016 Kuala Lumpurissa.


title: Calle Andersson

text: Calle Andersson (s. 16. toukokuuta 1994 Malmö, Ruotsi) on ruotsalainen jääkiekkopuolustaja, joka pelaa NHL-joukkue New York Rangersin organisaatiossa. Hän on pelityyliltään kahden suunnan all around -puolustaja, jonka vahvuuksiin kuuluu luistelu, koko, syöttäminen ja sijoittuminen. Andersson ei varsinaisesti loista hyökkäyspäässä, mutta hän tekee kuitenkin varsin fiksuja ratkaisuja. Andersson laukoo oikealta.


title: Calle Andersson

text: Andersson on HC Luganon kasvatti. Hän pelasi myöhemmät juniorivuotensa kuitenkin lähinnä Ruotsissa. Andersson pelasi Malmö Redhawksin junioreissa, kunnes hän siirtyi 17-vuotiaana kaudeksi 2011–2012 Färjestads BK:hon. Andersson jakoi tehoilla 12+24=36 J20 SuperElitin puolustajien pistepörssin toisen sijan Brynäs IF:n Dennis Frölandin kanssa edellään vain Luleå HF:n Marcus Fagerudd. Huhtikuussa 2012 hän teki vuoden mittaisen Elitserien-sopimuksen Färjestadin kanssa. New York Rangers varasi Anderssonin neljännellä kierroksella 119. pelaajana . Samana kesänä hänet varasi myös SKA Pietari .


title: Calle Andersson

text: Kaudella 2012–2013 Andersson debytoi Elitserienissä, jossa tulokaskausi toi 34 runkosarjaottelussa tehot 1+1=2. Hän pelasi miesten pelejä myös yhdeksän ottelua lainalla sarjatasoa alempana Malmön HockeyAllsvenskan-joukkueessa. Andersson pelasi ison osan kaudestaan myös Färjestadin J20-junioreissa, joissa hän teki runkosarjassa yli piste per peli -tahdilla 22 ottelussa tehot 11+16=27. Andersson jakoi J20 SuperElitin puolustajien pistepörssin viidennen sijan AIK IF:n Jacob Spångbergin kanssa. Kevään 2013 pudotuspeleissä hänellä oli Frölundan paras teholukema (+4). Andersson voitti kauden päätteeksi J20 SuperElitin pronssia.


title: Calle Andersson

text: Kaudella 2013–2014 Andersson jatkoi uraansa vuoden mittaisella sopimuksella Malmö Redhawksin Allsvenskan-joukkueessa, jonka kanssa hän eteni Kvalserieniin saakka joukkueen jäätyä kuitenkin ilman sarjanousua. Kaudeksi 2014–2015 Andersson siirtyi Sveitsin National League A:n EV Zugiin. Hänellä oli Sveitsissä vietettyjen juniorivuosien ansiosta ns. Sveitsin pelaajalisenssi, joten hän ei vienyt paikkaa joukkueen ulkomaalaiskiintiöstä. Kesäkuussa 2014 Andersson teki tulokassopimuksen New York Rangersin kanssa, joten hän pelasi Zugissa lainalla seurasta. Kesken kauden, marraskuussa 2014 Andersson vaihtoi kuitenkin NLA-seuraa Zugista HC Luganoon. Hän teki runkosarjan aikana yhteensä tehot 6+14=20, joilla Andersson jakoi NLA:n puolustajien pistepörssin yhdeksännen sijan kolmen muun pelaajan kanssa.


title: Calle Andersson

text: Andersson pelasi alle 18-vuotiaiden MM-kilpailuissa vuonna 2012 ja Ivan Hlinkan muistoturnauksessa vuonna 2011 voittaen molemmista turnauksista hopeaa. Hän pelasi myös alle 19-vuotiaiden World Junior A Challengessa vuonna 2011. Yhteensä Andersson on pelannut kymmenen nuorten ja 37 poikien maaottelua.


title: Calle Andersson

text: Ruotsin A-maajoukkueessa Andersson on pelannut kuusi ottelua tehopistein 2+1=3. Hän teki A-maajoukkuedebyyttinsä Euro Hockey Challengessa 2. huhtikuuta 2015 Trenčínissä Slovakiaa vastaan. Andersson sai ottelussa yhden syöttöpisteen ja yhden kahden minuutin jäähyn koukkaamisesta. Ensimmäisen A-maajoukkuemaalinsa hän teki kolmannessa ottelussaan 10. huhtikuuta 2015 Oskarshamnissa Norjaa vastaan.


title: Calle Andersson

text: Anderssonin pikkuveli Rasmus pelaa OHL-joukkue Barrie Coltsissa. Veljesten isä Peter Andersson pelasi omalla urallaan NHL:ssä asti ja hän toimii nykyään HC Luganon apuvalmentajana.


title: Humlan piirikunta

text: Humlan piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Karnalin vyöhykkeellä, maan luoteisnurkassa. Piirikunnan pohjoispuolella on Kiinan Tiibetin autonominen alue, idässä ja osin etelässä Mugun, etelässä Bajuran ja Bajhangin piirikunnat.


title: Humlan piirikunta

text: Vuoristoisessa ja kulkuyhteysiltään syrjäisessä Humlan piirikunnassa asui vuonna 2011 yhteensä 50 858 ihmistä (40 595 as. vuonna 2001). Piirikunnan pinta-ala on 5 655 neliökilometriä ja väestötiheys 9,0 as./km. Hallinnollinen keskus on Simikotin kylä (VDC, 4 341 as. vuonna 2011). Se sijaitsee linnuntietä noin 424 kilometriä luoteeseen Kathmandun keskustasta. Simkotissa on pienlentokenttä.


title: Humlan piirikunta

text: Humla oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,376.


title: Humlan piirikunta

text:
Piirikunta ryhmitellään usein kokonaisuudessaan Nepalin Keskilännen vuoristovyöhykkeeseen kuuluvaksi. Tarkemmassa kasvillisuuden aluejaottelussa piirikunnasta 2,3 % sisällytetään
subtrooppiseen, 8,9 % lauhkeaan, 19,4 % subalpiiniseen, 58,7 % alpiiniseen ja 10,7 % ylempään vuoristovyöhykkeeseen (nival zone).


title: Dolpan piirikunta

text: Dolpan piirikunta () on yksi Nepalin 75 piirikunnasta. Se sijaitsee Nepalin luoteisosassa Keskilännen kehitysalueen Karnalin vyöhykkeellä. Piirikunnan pohjoispuolella on Kiinan Tiibetin autonominen alue, idässä puolestaan Mustangin, etelässä Myagdin ja Rukumin sekä lännessä Jajarkotin, Jumlan ja Mugun piirikunnat.


title: Dolpan piirikunta

text: Vuoristoisessa ja kulkuyhteyksiltään haastavassa Dolpan piirikunnassa asui vuonna 2011 yhteensä 36 700 ihmistä (29 545 as. vuonna 2001). Pinta-alaltaan (7 889 km) piirikunta on Nepalin laajin ja sen väestötiheys 4,7 as./km. Hallinnollinen keskus on Dunain kylä (VDC, 2 592 as. vuonna 2011). Kathmandu sijaitsee kylästä linnuntietä noin 275 kilometriä itäkaakkoon.


title: Dolpan piirikunta

text:
Piirikunta ryhmitellään usein kokonaisuudessaan Nepalin Keskilännen vuoristovyöhykkeeseen kuuluvaksi. Tarkemmassa kasvillisuuden aluejaottelussa piirikunnasta 0,3 % sisällytetään subtrooppiseen, 5,1 %
lauhkeaan, 12,2 % subalpiiniseen, 8,2 % alpiiniseen, 70,2 % Transhimalajan ja 3,8 % ylempään vuoristovyöhykkeeseen (nival zone) sekä 0,1 % vesistöihin kuuluvaksi.


title: Mugun piirikunta

text: Mugun piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Karnalin vyöhykkeellä.


title: Mugun piirikunta

text: Piirikunnan pohjoispuolella on Humlan piirikunta ja Kiinan Tiibetin autonominen alue, idässä puolestaan Dolpan, etelässä Jumlan ja Kalikotin sekä lännessä Bajuran piirikunta.


title: Mugun piirikunta

text: Mugun piirikunnassa asui vuonna 2011 yhteensä 55 286 ihmistä (43 937 as. vuonna 2001). Piirikunnan pinta-ala on 3 535 neliökilometriä ja väestötiheys 16 as./km. Hallinnollinen keskus on Shreenagarin kyläkehityskomitean (VDC, 3 906 as. vuonna 2011) ja Rugan kyläkehityskomitean (3 899 as.) rajaseudulla sijaitseva Gamkhadin (Gumgadhi) taajama. Se sijaitsee vajaa neljä kilometriä Raran kansallispuiston päänähtävyyden, Nepalin Himalajan suurimman ja syvimmän järven, Rarajärven itäpuolella, ja noin 370 kilometriä Kathmandusta länsiluoteeseen.


title: Mugun piirikunta

text: Mugu oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,397.


title: Mugun piirikunta

text: Piirikunta ryhmitellään usein kokonaisuudessaan Nepalin Keskilännen vuoristovyöhykkeeseen kuuluvaksi. Tarkemmassa kasvillisuusvyöhykejaottelussa piirikunnasta 5,6 % sisällytetään subtrooppiseen, 19,3 % lauhkeaan, 20,6 % subalpiiniseen, 17,7 % alpiiniseen, 31,2 % Transhimalajan ja 5,3 % ylempään vuoristovyöhykkeeseen (nival zone) sekä 0,3 % vesistöihin kuuluvaksi.


title: Kalikotin piirikunta

text: Kalikotin piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Karnalin vyöhykkeellä. Piirikuntaa rajaavat pohjoisessa Bajuran ja Mugun, idässä Jumlan, etelässä Jajarkotin ja Dailekhin sekä lännessä Achhamin piirikunta.


title: Kalikotin piirikunta

text: Kalikotin piirikunnassa asui vuonna 2011 yhteensä 136 948 henkeä (105 580 as. vuonna 2001). Piirikunnan pinta-ala on 1 741 neliökilometriä ja väestötiheys 79 as./km. Hallinnollisena keskuksena toimii Manman kyläkomitea (VDC, 9 094 as. vuonna 2011). Kathmandusta katsoen se sijaitsee noin 397 kilometriä länsiluoteessa.


title: Kalikotin piirikunta

text: Kalikot oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,374.


title: Kalikotin piirikunta

text: Piirikunta ryhmitellään usein kokonaisuudessaan Nepalin Keskilännen vuoristovyöhykkeeseen kuuluvaksi. Tarkemmassa ilmaston ja kasvillisuuden aluejaottelussa piirikunnasta 1,8 % sisällytetään ylempään trooppiseen, 20,6 % subtrooppiseen, 39,4 % lauhkeaan, 37,3 % subalpiiniseen, ja 0,8 % alpiiniseen vyöhykkeeseen.


title: Mitä tapahtuu!

text: Mitä tapahtuu! on Irina Milanin musiikkialbumi vuodelta 1979. Albumin kaikki sävellykset ovat Jorma Panulan ja sanoitukset Heikki "Hector" Harman.


title: Mitä tapahtuu!

text: Irina Milan aloitti yhteistyönsä Jorma Panulan kanssa vuoden 1975 albumilla "Milodia", jonka lauluista puolet oli Panulan säveltämiä, puolet Edith Piafin ohjelmistosta poimittuja. Albumin "Musta perhonen" (1976) jälkeen "Mitä tapahtuu!" oli kolmas Milanin ja Panulan yhteistyönä syntynyt albumi.


title: Mitä tapahtuu!

text: Monet albumin kappaleista ovat läpisävellettyjä ja tarjoavat yllättäviä tempon- ja tyylinvaihdoksia. Panulan sävellykset ja sovitukset liikkuvat jazzin ja taidemusiikin välimaastossa, ja yhtyeen kokoonpano vaihtelee kappaleittain.


title: Mitä tapahtuu!

text: Jorma Panula sanoi albumin julkistuksen yhteydessä tehdyssä haastattelussa pyrkineensä luomaan albumilla vastaiskun tasatahtiselle ”teollisuuskompille”, jolle valtaosa kevyestä musiikista pohjautuu. Sävellykset ovat jazzmaisuuden ja chansonmaisuuden lisäksi oopperanomaisia, mutta toisaalta Panula kehui Milanin kaltaisia kevyen musiikin laulajia, jotka ääntävät tekstit paljon oopperalaulajia paremmin: ”Oopperaihmiset ovat – niin kuin kansanomaisesti sanotaan – kulttuurin läpipieraisemia. Ne luulevat, että yleisö tuntee tekstin. Se on kuitenkin pirun pieni porukka, joka tuntee koko tekstin.”


title: Mitä tapahtuu!

text: Myös Irina Milan korosti haastattelussa sanoitusten osuutta: ”Uudella levyllä me olemme todella analysoineet tekstiä. Mitä tälle ihmiselle on aikaisemmin tapahtunut, mitä se on ennen ajatellut, mitä nyt...”


title: Mitä tapahtuu!

text: Sekä Milan, Panula että Heikki Harma olivat erittäin tyytyväisiä albumiin. Hector lukee sen uransa kunnianhimoisimpiin ja onnistuneimpiin sanoituskokonaisuuksiin.


title: Mitä tapahtuu!

text: Kriitikot olivat suopeita, monet pitivät albumia mestariteoksena. Erkki Pälli antoi albumille "Katso"-lehdessä viisi tähteä, mutta sanoi tällaisen ”vaikeaa viihdemusiikkia” sisältävän levyn olevan ”suunnattu vain harvoille ja valituille, alan kulinaristeille”.


title: Backström

text: Backström on seuraavien henkilöiden sukunimi:


title: Saarikivi

text: Saarikivi on suomalainen sukunimi muun muassa seuraavilla henkilöillä:


title: Matti Pietikäinen

text: Matti Pietikäinen on seuraavien henkilöiden nimi:


title: Austin A40

text: Austin Motor Company valmisti vuosien 1947–1967 välisenä aikana useita mallisarjoja, jotka saivat nimen Austin A40.


title: Austin A40

text: Nimi juontuu kyseessä olleen automallin moottorin antamasta (noin) tehosta hevosvoimina. Näiden lisäksi malleille annettiin lisänimi Englannin kreivikuntien mukaan.


title: Austin A40

text: Seuraavat mallisarjat on valmistettu "Austin A40" -nimen alla:


title: Vitali Smirnov

text: Vitali Georgijevitš Smirnov (ven. Виталий Георгиевич Смирнов), (14. helmikuuta 1935 Habarovsk, Venäjän SFNT, Neuvostoliitto ) on ollut niin neuvostoliittolainen kuin myös nyky-Venäjän urheilujohtaja.


title: Vitali Smirnov

text: Vitali Smirnov valmistui vuonna 1958 Urheiluakatemiasta (ven. Fyysisen Kulttuurin Instituutti, GTSOLIFK) Moskovasta. Sen jälkeen hän toimi opettajana moskovalaisessa urheiluoppilaitoksessa vuosina 1958–1968. Samanaikaisesti hän toimi järjestötehtävissä Kommunistisen nuorisojärjestön Moskovan aluekomitean urheiluseurojen yhteistyöjärjestössä ensimmäisenä sihteerinä vuosina 1960–1962.


title: Vitali Smirnov

text:
Smirnovin työura järjestöpuolella käynnistyi varsinaisesti vuonna 1968. Hänet valittiin kommunistipuolueen Moskovan Pushkinin alueen ensimmäiseksi sihteeriksi vuosiksi 1968–1970. Hänestä tuli sen jälkeen vuosiksi 1970–1977 Neuvostoliiton liikuntakulttuurin ja urheilun ministeriöneuvoston ensimmäinen varapuheenjohtaja. Vuosina 1975–1981 hän toimi Moskovan kesäolympialaisten järjestelytoimikunnan ensimmäisenä varapuheenjohtajana. Moskovan kesäolympialaisten jälkeen hänestä tuli Venäjän federation eli Neuvostoliiton suurimman neuvostotasavallan liikuntakulttuurin ministeri vuosiksi 1981–1990.
Kansainvälisen olympiakomitean (KOK) toiseksi neuvostoliittolaisjäseneksi Konstantin Andrianovin lisäksi Smirnov valittiin vuonna 1971. KOK:n ydinryhmässä eli toimeenpanevassa komiteassa hän toimi vuosina 1974–1978 ja 1986–1990. KOK:n varapuheenjohtajana hän oli vuosina 1978–1982, 1990–1994 ja 2001–2005. Vuosina 1992–1998 hän toimi KOK:n alaisen tasa-arvokomitean puheenjohtajana. Vuonna 2015 Smirnov oli virkaiältään vanhin KOK:n jäsen.


title: Vitali Smirnov

text: Kansallisen olympiakomitean, aluksi Neuvostoliiton ja sen jälkeen Venäjän, puheenjohtaja Smirnov oli vuosina 1990–2001.


title: Vitali Smirnov

text: Kansainvälisestä urheilujärjestötoiminnastaan hänet on palkittu lukuisilla kunniamerkeillä niin koti- kuin ulkomailla.


title: HMS Munin (P152)

text: HMS Munin (runkonumero P152) oli Ruotsin laivaston Hugin-luokan partioalus.


title: HMS Munin (P152)

text: Alus tilattiin 15. toukokuuta 1975 Norjasta Bergenistä Bergens Mekaniske Verkstederiltä. Alus laskettiin vesille 5. lokakuuta 1977. Alus liitettiin laivastoon 3. heinäkuuta 1978.


title: HMS Munin (P152)

text: Alus poistettiin palveluksesta 21. huhtikuuta 2001.


title: HMS Magne (P153)

text: HMS Magne (runkonumero P153) oli Ruotsin laivaston Hugin-luokan partioalus.


title: HMS Magne (P153)

text: Alus tilattiin 15. toukokuuta 1975 Norjasta Bergenistä Bergens Mekaniske Verkstederiltä. Alus laskettiin vesille 9. tammikuuta 1978. Alus liitettiin laivastoon vielä samana vuonna 12. lokakuuta.


title: HMS Magne (P153)

text: Alus myytiin jo 1988, mutta se poistettiin palveluksesta vasta 21. huhtikuuta 2001.


title: Enclava

text:
Enclavan kuningaskunta (, ) on itsenäiseksi julistautunut mikrovaltio Serbian ja Kroatian rajalla, Tonavan rannalla. Se sijaitsi alun perin Slovenian ja
Kroatian rajalla, noin 50 kilometrin päässä Zagrebista, mutta se siirrettiin, kun kävi ilmi, että sen omakseen vaatima alue kuului Slovenialle.


title: Enclava

text: Enclavan perusti puolalainen Piotr Wawrzynkiewicz ystävineen 23. huhtikuuta 2015. Vieraillessaan Sloveniassa he kuulivat paikallisilta maa-alueesta, joka ei kuulu millekään valtiolle. Alue syntyi Kroatian ja Slovenian rajalle, kun Jugoslavian hajottua mailla oli epäselvyyksiä rajan tarkasta sijainnista. Rajalle syntyi enklaaveja ja eksklaaveja, mutta niiden väliin jäi noin sadan neliömetrin alue, jota kumpikaan valtio ei vaatinut itselleen. Wawrzynkiewicz ystävineen löysi alueen ja päätti perustaa sinne kuningaskunnan. Heidän tarkoituksenaan oli Wawrzynkiewiczin mukaan luoda paikka, jossa ihmiset voivat vapaasti ilmaista mielipiteensä ja ansaita rahaa ilman verohuolia ihonväriin, uskontoon tai kansalaisuuteen katsomatta. Maan valuutaksi valittiin kryptovaluutta Dogecoin.


title: Enclava

text: Slovenian edustaja ilmoitti 21. toukokuuta 2015, että Enclavan ei-kenenkään-maaksi nimitetty alue kuuluu tosiasiassa Slovenialle. Seuraavana päivänä Enclavan kotisivuilla ilmoitettiin, että se kunnioittaa muiden valtioiden itsenäisyyttä ja rajoja, ja niinpä se siirrettiin alkuperäiseltä alueeltaan Tonavan rannalle Kroatian ja Serbian rajalle, lähelle Liberlandin mikrovaltiota. Myös siellä on alueita, joita yksikään valtio ei ole vaatinut itselleen.


title: Enclava

text: Enclavan kansalaisuutta voi hakea kuka tahansa. Hakemuksia on tehty jo yli 5 000, ja kansalaisuus on myönnetty 134 henkilölle.


title: Enclava

text: Enclavan valtionpäämiehenä toimii kuningas Enclav I.


title: Enclava

text: Enclavan ministerit valittiin vaaleilla toukokuussa 2015. Vaaleissa äänesti noin 800 ihmistä.


title: Enclava

text: Enclavan ministerit saavat lordin tai ladyn arvonimen.


title: Enclava

text: Yksikään valtio ei ole tunnustanut Enclavaa.


title: Enclava

text: Enclava on tunnustanut kolme muuta mikrovaltiota: Liberlandin, Sealandin ja Pohjois-Sudanin kuningaskunnan.


title: HMS Mode (P154)

text: HMS Mode (runkonumero P154) oli Ruotsin laivaston Hugin-luokan partioalus.


title: HMS Mode (P154)

text: Alus tilattiin 15. toukokuuta 1975 Norjasta Mandalista Westermoen Hydrofoil A/S:ltä. Alus laskettiin vesille 8. elokuuta 1978. Alus liitettiin laivastoon 12. tammikuuta 1979.


title: HMS Mode (P154)


title: Turun VPK:n talo

text: Turun VPK:n talo on Turun keskustassa sijaitseva Karl Viktor Reiniuksen suunnittelema ja vuonna 1892 valmistunut uusrenessanssitalo, joka on koko historiansa ajan ollut Turun VPK:n omistuksessa. Rakennuksessa on kolme kerrosta. VPK:n paloasema rakennuksen tiloihin tuli 1910-luvulla. Talo on toiminut juhlatilana alusta asti ja siellä on järjestetty muun muassa konsertteja, tansseja ja näyttelyitä.


title: Turun VPK:n talo

text: VPK:n talo suojeltiin asemakaavalla vuonna 1986 ja se merkittiin korkeimpaan sr-5 suojeluluokkaan eli rakennustaiteellisesti ja kulttuurihistoriallisesti erittäin arvokkaiden rakennusten rakennusalaksi.


title: Turun VPK:n talo

text: Rakennus sijaitsee Eerikinkadun ja Eskelinkadun kulmassa VII kaupunginosassa.


title: Turun VPK:n talo

text: Turun VPK aloitti varojen keräämisen toimitaloa varten vuonna 1876. Turun kaupunki lahjoitti VPK:n 50-vuotislahjaksi tontin vuonna 1888. 1890 tehtiin päätös talon rakentamisesta. Peruskivi muurattiin 19. huhtikuuta 1891 ja talon vihkiäiset olivat 30. lokakuuta 1892. Ulkopuolelta rakennus jäi kuitenkin keskeneräiseksi, ja valmiiksi se saatiin vuonna 1897 kun kipsikoristeinen ulkorappaus sekä taiteilijain huoneen oma sisäänkäynti valmistui. Rakennuksen suunnitteli arkkitehti Karl Viktor Reinius ja sisätilojen koristemaalauksista vastasi maalarimestari Samuel Koskinen.


title: Turun VPK:n talo

text: VPK:n talossa oli kahden kerroksen korkuinen juhlasali sekä näyttämö. Rakennuksessa oli lisäksi muitakin saleja sekä I luokan ravintola ja Turun ensimmäinen sisäkeilarata. Taiteilijoille oli varattu huoneita näyttämön vierestä. VPK:lla oli myös omia tiloja rakennuksessa, kuten johtokunnan huone, intendentin huone, kerhohuone ja lukusali. Talo lämmitettiin kaakeliuunein ja valaistus toimi kaasulla.


title: Matti Pietikäinen (kirjailija)

text: Matti Pietikäinen (17. heinäkuuta 1936 Helsinki – 6. huhtikuuta 2015 Helsinki) oli suomalainen laivahistorioitsija ja kirjailija. Hän oli koulutukseltaan kauppatieteiden maisteri ja työskenteli ensin kaupallisten aineiden opettajana ja sitten eri laivayhtiöissä. Hän oli perustamassa Suomen Laivahistoriallista Yhdistystä ja oli vuosina 1990–2000 sen puheenjohtaja.


title: Tarig Abubakar

text: Tarig Ahmed Abubakar (4. huhtikuuta 1964 – 26. tammikuuta 1998) oli sudanilainen saksofonisti ja laulaja. Hän lähti vuonna 1986 Kairoon, jossa hän aloitti yhteistyön tunnetun balladien esittäjän Ali Hassan Kubanin kanssa. Hän esiintyi siellä kahden vuoden ajan ennen kuin lähti vuonna 1988 Kanadaan. Siellä hän perusti vuonna 1992 AfroNubians-yhtyeen, joka teki ensiesiintymisensä 9. lokakuuta 1992 Torontossa. Debyyttialbuminsa Abubakar julkaisi vuonna 1994 ("Tour To Africa"); tätä seurasivat albumit "Great Africans" (1995) ja "Hobey Laik" (1997). Abubakar palasi vierailulle kotimaahansa ja kuoli siellä auto-onnettomuudessa matkallaan Khartumin lentokentälle.


title: Abdel Aziz el Mubarak

text: Abdel Aziz el Mubarak (; s. 1951 Wad Madani) on sudanilainen muusikko. Hän laulaa ja soittaa arabimusiikissa käytettävää ud-luuttua. Hän syntyi musikaaliseen perheeseen ja aloitti esiintymisen Sudanin radiossa 1970-luvun alussa. Vuonna 1975 hän saavutti ensimmäisen hittimenestyksensä kappaleella "Laih Ya Galbi Laih". El Mubarak yhdistelee perinnemusiikin vaikutteita myös länsimaisen musiikin muotoihin. Vuosina 1987–88 hän kiersi menestyksekkäästi Englannissa. Hänen albumeitaan ovat "Abdel Aziz el Mubarak" (1987), "Songs from the City" ja "Straight from the Heart".


title: Eklöf

text: Eklöf on sukunimi ja tarkoittaa muun muassa seuraavia:


title: Saeid Marouf

text: Mir Saeid Marouf Lakrani (, s. 20. lokakuuta 1985 Urmia) on iranilainen lentopalloilija, joka edustaa Venäjän lentopallon superliigassa pelaavaa VK Zenit-Kazania. Pelipaikaltaan 189 senttimetriä pitkä Marouf on passari. Hän on myös Iranin lentopallomaajoukkueen kapteeni.


title: Saeid Marouf

text: Maroufin iskulyönti ylettyy parhaimmillaan 332 senttimetrin korkeuteen ja blokki 320 senttimetrin korkeuteen.


title: Saeid Marouf

text: Marouf pelasi vuoteen 2014 asti Iranissa, jossa hän edusti kahdeksaa eri seuraa. Hän saavutti kolmesti Iranin superliigan voiton sekä kahdesti Aasian mestaruuden. Joulukuussa 2014 Marouf siirtyi Venäjän superliigan VK Zenit-Kazaniin arviolta yli miljoonan dollarin sopimuksella. Zenitissä hän voitti vuonna 2015 mestareiden liigan ja Venäjän mestaruuden.


title: Saeid Marouf

text: Iranin lentopallomaajoukkueen kanssa Marouf on voittanut Aasian mestaruuden vuonna 2013 sekä Aasian-mestaruushopeaa vuodelta 2009. Aasian kisoista hän on saavuttanut kultaa vuodelta 2014 ja hopeaa vuodelta 2010. Hän on ollut mukana myös vuosien 2010 ja 2014 MM-kilpailuissa. Vuonna 2014 hänet valittiin maailmanliigan parhaaksi passariksi. Marouf toimii nykyisin myös maajoukkueen kapteenina.


title: Didingan kieli

text: Didingan kieli (ISO 639-3: did) on Etelä-Sudanissa, Itä-Ekvatorian osavaltiossa puhuttava nilosaharalaisiin ja tarkemmin itäsudanilaisiin kieliin kuuluva kieli. Sitä kirjoitetaan latinalaisilla aakkosilla. Sille on olemassa sanakirja, ja Raamattu on osittain käännetty sille vuosina 1994–2013. Puhujia kielellä oli 60 000 vuonna 2007. Varsinaisia tunnettuja murteita ei ole; vähäiset erot puhutun kielen sisällä ovat ilmeisesti lähinnä foneettisia.


title: Didingan kieli

text: Sanastollinen samankaltaisuus narimin kielen kanssa on 83 % ja murlen kanssa 71 %.


title: Giánnis Karagiánnis

text: Giánnis Karagiánnis (, kansainvälisesti usein John Karayiannis, s. 9. tammikuuta 1994 Limassol) on kyproslainen laulaja-lauluntekijä. Karagiánnis edusti Kyprosta vuoden 2015 Eurovision laulukilpailussa Mike Connarisin ja Karagiánnisin itsensä tekemällä kappaleella "One Thing I Should Have Done". Kappale selviytyi finaaliin toisesta semifinaalista.


title: Giánnis Karagiánnis

text: Karagiánnis aloitti muusikonuransa jo kuusivuotiaana vuonna 2000. Aiemmalla urallaan hän on yrittänyt päästä edustamaan Kyprosta lasten Eurovision laulukilpailussa vuosina 2007 ja 2008. Karagiánnis pelaa muusikonuransa ohella erilaisia tietokonepelejä, pääasiassa World of Warcraftia. Karagiánnis on taustaltaan kyproksenkreikkalainen.


title: Mahottarin piirikunta

text: Mahottarin piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Janakpurin vyöhykkeen eteläosassa. Piirikunnan keskuskaupunki Jaleshwor sijaitsee linnuntietä 126 kilometriä pääkaupunki Kathmandusta eteläkaakkoon.


title: Mahottarin piirikunta

text: Piirikunta rajautuu etelässä Intian Biharin osavaltioon, lännessä Sarlahin, pohjoisessa Sindhulin ja idässä Dhanusan piirikuntaan.


title: Mahottarin piirikunta

text: Mahottarissa asui vuonna 2011 yhteensä 627 580 henkeä (553 481 as. vuonna 2001). Piirikunnan pinta-ala on 1 002 neliökilometriä ja väestötiheys 626 as./km. Piirikunnan keskuskaupunki on Jaleshwor (23 533 as., 2011).


title: Mahottarin piirikunta

text: Mahottari oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,388.


title: Mahottarin piirikunta

text: Piirikunta ryhmitellään usein kokonaisuudessaan Nepalin Keskiselle Teraille (alankovyöhykkeeseen) kuuluvaksi. Tarkemmassa kasvillisuusvyöhykejaottelussa piirikunnasta 85,0 % sisällytetään alempaan trooppiseen ja 15,0 % ylempään trooppiseen vyöhykkeeseen.


title: Vingenin kalliopiirrosalue

text: Vingenin kalliopiirrosalue ( ) sijaitsee Frøysjøenin salmessa, joka on aivan Vingenpollenin vuonon suulla, Bremangerin kunnassa Sogn og Fjordanen läänin pohjoisosissa Norjassa. Se on Pohjois-Euroopan suurimpia ja Länsi-Norjan suurin kalliopiirrosalue. Kohde sijaitsee pienen vuonon keskellä ja sitä ympäröivät jopa 800 metrin korkuteen kohoavat vuoret. Kalliopintoihin ja irtokiviin on hakattu yli 2 200 kalliopiirrosta , joiden aiheet ovat metsästäjäyhteisöille ominaiset. Kuviot ajoitetaankin neoliittiseen kivikauteen noin 5000−4200 eaa.. Alueen omistaa Bergenin museo ja se luvaton liikkuminen alueella on nykyään kielletyä.


title: Vingenin kalliopiirrosalue

text: Kalliopiirrokset löysi vuorikiipeilijä ja asianajaja Kristian Bing vuonna 1910 ja vuonna 1912 hän julkaisi löytönsä artikkelissaan "Oldtiden" . Piirroksia alettiin heti tutkia. Muun muassa ruotsalainen arkeologi Gustaf Hallström, jolla oli jo laaja kokemus ruotsalaisista Nämforsenin kalliopiirroksista , tutki niitä ensin vuosina 1913−1917 ja Johannes Bøe 1920-luvulla. Pitkän tauon jälkeen Egil Bakka palasi aiheeseen 1960-luvulla, jolloin oli dokumentoitu jo 1 500 piirrosta. Hän luokitteli saksanhirveä esittävät kuviot tyylin ja aiheen mukaisiin kategorioihin tarkoituksenaan järjestää ne kronologiseen järjestykseen. Ajoitusprobleema sai apua geologisista maankohoamiseen liittyvistä tutkimuksista ja 1970-luvulla piirrosten lähellä tehdyistä arkeologisista kaivauksista. Kaivauksia tehtiin lisää 1990−2000-luvuilla.


title: Vingenin kalliopiirrosalue

text: Vuosien etsintä on tuottanut tulosta, sillä 1930-luvulla tunnettiin noin 800 piirrosta, 1970-luvulla noin 1 500 piirrosta ja 2000-luvulla yli 2 200 piirrosta.


title: Vingenin kalliopiirrosalue

text: Geologien tarkentuneet arviot seudun maankohoamisen nopeudesta eri vuosituhansina antoivat uuden tavan ajoittaa piirroksia, sillä Norjassa arkeologit ajattelevat sekä asuinpaikkojen että kalliopiirrosten ja -maalausten sijainneen aina veden äärellä. Näin ollen kuvioiden piirtäminen suljettiin aikahaarukkaan, joka alkoi neoliittisen kivikauden alussa ja päättyi saman kauden keskivaiheeseen. Kuitenkin eräät kuviot olisi tämän perustelun mukaisesti voitu piirtää jo mesoliittisen kauden lopussa. Vingenin alueella meri nousi välillä nopeammin kuin maankohoaminen ja siten osa alueista jäivät toistamiseen veden alle. Siksi vain ne alueet, jotka ovat tulvimisalueen yläpuolella (6 metriä merenpinnan yläpuolella eli mpy), voidaan ajoittaa maankohoamisen avulla.


title: Vingenin kalliopiirrosalue

text: Kun vuosituhannen vaihteessa suoritettiin arkeologisia kaivauksia eri asuinpaikkojen kohdilla, saatiin talteen esineistöä mesoliittisen kauden loppupuolelta. Löytöjen joukossa oli myös orgaanista materiaalia, jonka ajoittaminen tarkensi asumisen kronologiaa. Ajoitukset muodostivat jatkumon, joka alkoi mesoliittisella kaudella 5000 eaa. ja päättyi 4200 eaa.. Kun 800 vuotta kestänyt asuminen ja yli 2 000 kuvion piirtäminen linkitetään yhteen, saadaan tarkentunut kuva kalliopiirrosten syntyajasta. Walderhaug jatkaisi kuitenkin piirtämisen kestoa noin 2400 eaa. saakka.


title: Vingenin kalliopiirrosalue

text: Vuosituhannan vaihteen eri kaivaukset selkeyttivät paikan asutushistoriaa suuresti. Vingen on ollut 1600-1700-luvulta lähtien jatkuvasti asuttuna ja paikkaa on siitä lähtien käytetty maanviljelyyn ja karjanhoitoon. Siitä huolimatta kaivauksissa löydettiin mesoliittiseen kivikauteen ajoittuvia asuinpaikkoja ja niihin liittyviä rakenteiden jäänteitä. Asuinpaikoilta saatiin talteen enimmäkseen kiviesineiden työstämiseen liittyvää jätettä. Käytettyjä kivimateriaalejä olivat olleet piikivi, kvartsi, kvartsiitti, kristallit ja myloniitti. Jopa kalliopiirrosten valmistamiseen käytettyjä työkaluja löytyi piirrosten läheisyydestä.


title: Vingenin kalliopiirrosalue

text: Noin 8 kilometrin päässä sijaitsee samaan aikaan asuttu Skatestraumenin asuinpaikka, jonka arkeologiset löydöt ovat olleet runsaat ja monipuoliset. Sieltä on voitu vierailla kalliopiirrosalueelle veneillä, sillä Vingenin kohde on muilla tavoilla edelleen vaikeasti saavutettavissa. Trond Lødøenin mukaan Vingenin asuinpaikka on ollut kivikaudella vain osan vuotta asuttuna. Asuinpaikalta löytyi pieniä nuotionpohjia ja kivirakenteita. Myös suurempia asumusten pohjia havaittiin. Asumuksiin liittyvien liesien ympäristöissä kulttuurimaan kerrokset olivat paksuja. Kalliopiirrokset olivat siten syntyneet kotipihan takana oleville kallionseinämille. Näin voidaan sulkea pois sellainen teoria, että kalliopiirrosalue olisi vain ollut syrjäinen pyhä kohde, jossa ei oleskeltu muuten kuin piirtämisen aikana. Paikka olisi ollut otollinen nimenomaan saksanhirven metsästyksen kannalta.


title: Vingenin kalliopiirrosalue

text: S. Visten mukaan alueella on 2 159 kuviota, joista 564 ovat kuvioiden katkelmia tai ovat vain yksinkertaisia viivoja tai pisteitä tai muita keskeneräistä kuviota. Jäljelle jääneiden 1 595 kuvion motiivi voidaan tunnistaa. Eläintä esittää 941 kuviota, joista enemmistö 859 esittää peuraeläintä. Peuraeläimistä erottuu 756 saksanhirveä, joka on nykypäiviin asti ollut Länsi-Norjan yleisin ja halutuin suurnisäkäs. Muiden eläinten aiheet on harvinaisempaa. Kuvioista on tunnistettu 3 koiraa, 1 karhu, 3 "käärmettä", 2 lintua ja 3 valasta ja noin 8% eläimistä jää tunnistamatta. Lødøenin mukaan piirroksia tunnetaan jo yli 2 200. Monet piirrokset ovat aiheeltaan ja tyyliltään samanlaisia kuin 40 kilometriä etelämpänä sijaitsevalla Ausevikin kalliopiirrosalueella, joka on ajoitettu Vingenin kuvakenttiä nuoremmaksi.


title: Vingenin kalliopiirrosalue

text: Saksanhirvet on piirretty usealla eri tyylillä. Suurimmillaan kuviot voivat olla metrin pituisia ja lähes saman korkuisia. Vingenesetissä on jopa 2 metriä pitkä saksanhirvi. Suurin osa eläimistä ovat huomattavasti pienempiä. Bakkas käytti paljon aikaa luokitellessaan saksanhirvet neljään eri luokkaan. Hammaren-luokassa hirvet olivat piirretty naturalistisesti ja ne olivat hänen mielestään vanhimpia kuvioita. Hirvien päät ovat sopusuhtaiset muuhun vartaloon nähden ja eläinten jalat olivat oikein taivutettuja. Jalkoja piirrettiin kuitenkin vain kaksi. Näitä hän löysi esimerkiksi Vehammaren pääryhmän kuvioista. Hardbakken-luokassa hirvien pää oli jo muuttunut viivamaiseksi, sarvet pelkistyneet pystyviivoiksi, etu- ja takajalat piirrettiin suorilla tai mutkaisilla viivapareilla. Tällaisia piirroksia Bakka löysi Vehammerenistä, Hardbakkenista ja Brattebakkenista. Brattebakken-luokassa monen hirven vartalo sai nyt kolmiomaisen muodon, jollaisia löydetään myös Ausevikin kuvakentistä. Vartalon täytteeksi piirrettiin tiheitä viivakoristeita. Näitä löydettiin esimerkiksi Brattebakkenista, Leitetista ja Hardbakkenista. Elva-luokassa eläimen muoto muuttui melko abstraktiseksi. Sen vartalo muuttui joko viivamaiseksi kaareksi tai muulla tavalla pitkälle pelkistetyksi vartaloksi. Näitä nelijalkaisia eläimiä ei enää tunnista edes hirvieläimiksi. Näitä kuvioiden piirtotyylejä on löydetty Vehammarenista, Lægdasta, Hardbakkenista ja Leitetista.


title: Vingenin kalliopiirrosalue

text: Ihmishahmot, tai niihin verrattavat antropomorfiset hahmot, ovat monimuotoinen ryhmä. Osa piirroksista ovat tikku-ukkoja, joiden vartalo on suora viiva ja raajat taivutettuja viivoja. Vartalo jatkuu joskus jalkojen väliin kuin alaspäin osoittavana falloksena. Toisinaan vartalon reuna on piirretty ääriviivoin ja sen sisäosa ristattu täytteen viivoituksella. Eräissä tapauksissa hahmo muistuttaa ihmistä enää etäisesti. Näitä kuvioita on vain 68 .


title: Vingenin kalliopiirrosalue

text: Eräät kuviot esittävät esineitä. Sellaisia ovat leveäteräisen viikatteen muotoiset sauvat, joista työntyy sivulle kaksi korvamaista viivaa. Lødøenin mukaan ne esittävät eläinpääsauvoja. Muissakin kalliopiirrosalueissa tunnetaan tällaisia sauvoja, joita kutsutaan Suomessa hirvenpääsauvoiksi. Pronssikautisista piirroksista tutuja jalanpohjan kuvioita on Vingenissä vain kaksi. Geometrisiä kuvioita tunnetaan vain 71.


title: Vingenin kalliopiirrosalue

text: Vingenin kalliokuvat sijaitsevat matalan ja itä-länsi-suuntainen vuorenharjanteen etelä- ja pohjoispuolella. Suurin osa kuvioista ovat Vingenissä, läntiset kuviot sijaitsevat Vingelvenin jokilaaksossa ja loput kuvioista Furassa ja Hennøyassa. Piirrosalueen kuviot voidaan ryhmitellä pääryhmiin, joille on annettu nimet sijaintinsa mukaan. Pääryhmien sisällä kuviot on piirretty sileisiin kalliopintoihin ja irtonaisiin kiviin siten, että ne muodostavat usean kuvion kuvakenttiä. Pääryhmät ovat lännestä itään lueteltuna seuraavat (suluissa kuvioiden kokonaismäärä): Vehammaren (199), Bak Vehammaren (197), Storåkeren (32), Ved Vatnet (111), Hardbakken Sør ja Nord (162), Lyngrabben (43), Leitet (350), Teigen (152), Brattebakken (132), Vindbakken (96), Bakkane (171), Urane, Nedeste Lægda, Elva ja Vingeneset.


title: Vingenin kalliopiirrosalue

text: Vuonna 2002 Vingenin kalliopiirrosalue suljettiin yleisöltä Norjan Riksantikvarenin (vastaa Suomen Museovirastoa) toimesta. Vingenin piirrokset ovat kärsineet eroosiosta ja biorapautumisesta ja niitä on alettu konservoida. Alue on Bergenin museon omistama ja luvaton liikkuminen alueella on kiellettyä.


title: Vingenin kalliopiirrosalue

text: Vehammaren, tai joskus vain Hammaren, sijaitsee Vingelvanin jokilaaksossa selänteen pohjoisivulla noin 20 metriä mpy. Rapautunut kalliopinta on 45 metriä pitkä ja 15 metriä leveä. Se viettää alas 45 asteen kulmassa. Siitä on löydetty viisi piirrosryhmää, joissa on yhteensä 199 kuviota. Suurin osa kenttien 1−3 kuvioista dokumentoitiin heti ensimmäisillä käynneillä Hallströmin ja Bøen toimesta. Kentän 3 kuviot kadotettiin, mutta se löydettiin uudelleen vuonna 1997. Kentässä 4 on yksi kuvio ja se löydettiin vuonna 1996. Kenttä 5 on kiveen piirretty yksittäinen kuvio, jonka löysi Lødøen vuonna 2012.


title: Vingenin kalliopiirrosalue

text: Vingelvanin jokilaaksossa harjanteen eteläpuolella melko korkealla sijaitsee Bak Vehammaren. Se käsittää 32 piirroskenttää, joissa on yhteensä 197 kuviota. Piirroskentät 1, 2, 4–7, 15, 21, 23, 26 ja 29 on dokumentoinut Bøe ja kentät 1, 2, 4–7, 17, 21 ja 23 taas Hallström. Vuosina 1993−1997 löydettiin kentät 8, 25 ja 27–30 sekä monista kentistä uusia kuvioita.


title: Vingenin kalliopiirrosalue

text: Harjanteen länsipuolella olevan Vatnet-järven luoteispuolella on tasainen alue, jota kutsutaan Storåkereniksi. Täällä sijaitsee 11 piirroskenttää, joissa on 32 kuviota. Nämä ovat dokumentoineet Bøe (kentät 1, 3, 8–11) ja Bakka (4 ja 7). Vuonna 1996 löydettiin uusi kuvio (kenttä 6). Vuoden 2010 tarkastuksissa ei enää löydetty neljää piirroskenttää (8–11).


title: Vingenin kalliopiirrosalue

text: Pääryhmä, joka sijaitsee Vatnet-järven ymprillä, tunnettiin jo vuosina 1925−1927, kun Bøe tutki Vingeniä. Hän onkin dokumentoinut niistä suurimman osan. Pääryhmässä on 32 piirroskenttää, joissa on yhteensä 111 kuviota. Vuosina 1994–2000 löydettiin kaksitoista uutta kuvakenttää (7–18) vedessä olevista kivistä, kun järven vedenpinta oli tavallista alempana.


title: Vingenin kalliopiirrosalue

text: Pääryhmien alue on 50 metriä pitkä harjanne, jota kutsutaan Hardbakkeniksi ja jonka etelä- ja pohjoispuolella on piirroskenttiä. Hardbakken Nord viettää alas pohjoiseen ja alue on 30 metriä pitkä ja 10 metriä leveä. Bøe totesi 1930-luvulla alueen huonoksi piirroksille, koska kallio oli halkeilutta ja rapautunutta. Poistaessaan turvetta kallion päältä löysi hän yhteensä 32 kuvioita. Kun 1960-luvulla paikalliset löysivät lisää kuvioita, poistettiin loputkin turpeet pohjoispuolen kallioiden päältä. Bøe dokumentoi tämän jälkeen 128 kuviota.


title: Vingenin kalliopiirrosalue

text: Harjanteen eteläpuolella sijaitsee lähes vaakasuora kalliopinta, joka on 4−5×2 metriä suuri. Keskelle kenttää on piirretty suuri saksanhirvi, jota ympäröi muutkin Bøen vuonna 1910 dokumentoimat kuviot. Kaiken kaikkiaan eteläpuolelta on löytynyt 34 piirroskuvioita. Vuorenharjanteella ja läheisen polun varrella on lisää kuvioita. Etelä- ja pohjoisosaa pidetään eri pääryhminä, joissa on yhteensä 162 piirroskuviota.


title: Vingenin kalliopiirrosalue

text: Pääryhmä Lyngrabben sijaitsee Vatnet-järveltä kaakkoon. Pienillä kalliopinnoilla on 9 erillistä piirrosryhmää, joissa on yhteensä 43 piirrosta. Bøe dokumentoi kaikki ryhmät ja Hallström vain ryhmät 2, 3, 4, 6, 7 ja 8. Sittemmin on kuuden piirroksen sijainti hukkunut ja 10 kuviota löydetty lisää.


title: Vingenin kalliopiirrosalue

text: Pääryhmä Leitet sijaitsee Vingepollenin etelärannalla. Lahden rannat kohoavat 600 metrin korkeuteen, josta putoaa kiviä kapealle ja louhikkoiselle rantatörmälle. Alueen eteläpuolella sijaitsevat piirrokset 12 piirroskenttään jakautuneina. Piirroksia tunnetaan yhteensä 350. Bøe dokumentoi näistä 5 kenttää (1−5), Hallström myös viisi (2−5 ja 6) ja Bakka 7 kenttää (6–12). Thorvald Vingelven räjäytti suuren kiven osiin, jotta sen alle jääneet piirrokset voitiin dokumentoida. 1990-luvulla löydettiin vielä 20 uutta piirrosta. Osa kuvakentistä ovat rapautumassa piloille ja ne sen vuoksi peitettiin turpeilla. Yhdele kuvakentälle tehtiin vuonna 1991 ilkivaltaa maalamalla sen päälle vihreällä maalilla.


title: Vingenin kalliopiirrosalue

text: Hardbakkenin ja Vindbakkenin välissä sijaitsee Teigenin pääryhmä, josta tunnetaan 23 piirroskenttää ja niissä 152 piirrosta. Bøe dokumentoi näistä kentät 1, 4, 5, 7, 8, 10–13 ja 21–22. Halström ja Bakka tutkivat yhteensä vain 15 kenttää. Vuosina 1994–1997 löydettiin uusi piirroskenttä 18 ja muista kentistä 9 uutta kuviota. Vuoden 2010 tarkastuksessa jäi 12 aiemmin tunnettua piirrosta ja kaksi kokonaista piirroskenttää eli 11 kuviota myös löytämättä.


title: Vingenin kalliopiirrosalue

text: Pääryhmä Brattebakken on suuri kalliotasanne, joka sijaitsee itään Leitetistä. Piirrokset sijaitsevat tasanteen länsiosassa ja ne ovat kolmessa piirroskentäss, joissa on yhteensä 132 piirrosta. Bøe dokumentoi kentät 1 ja 3, kun taas Bakka on puolestaan dokumentoinut ne kaikki.


title: Vingenin kalliopiirrosalue

text: Vindbakkenin pääryhmästä, joka sijaitsee rantatörmän päällä Teigenistä itään ja Brattebakkenista pohjoiseen, tunnetaan 36 piirroskenttää, joissa on yhteensä 96 piirrosta. Bøe dokumentoi niistä kentät 2, 12, 31, 32 ja 36, Hallström kentät 10, 12, 31 ja 32 ja Bakka kentän 17. Vuosina 1994–1998 löydettiin 13 uutta piirroskenttää (nro:t 17, 19–30), joissa oli 19 piirrosta.


title: Vingenin kalliopiirrosalue

text: Pääryhmä Bakkene sijaitsee Vindbakkenista itään rajautuen etelässä vuorenjuureen. Siinä on 40 piirroskenttää, joissa on yhteensä 171 piirrosta. Bøe on dokumentoinut näistä kentät 3, 4, 17 ja 32–40, Hallström kentät 3, 4, 6 ja 7 ja Bakka kentät 1, 2, 5, 8, 14, 15 ja 23. Kolme irtokivissä ollutta kuvaryhmää on siirretty Bergenin museoon. Vuosina 1994–98 on löydetty 19 uutta kuvakenttää (8–13, 16 ja 18–31). Tämän jälkeen on löydetty vielä kentät 35–40.


title: Vingenin kalliopiirrosalue

text: Urane on suurimpia pääryhmiä pinta-alassa mitattuna. Se alkaa merenrannalta ja se nousee jyrkähköä rinnettä ylös vuoren juurelle saakka. Pääryhmässä on 78 piirroskenttää, joissa on 174 piirrosta. Useimmat kentät ovat Bøen ja Hallströmin dokumentoimia. Vain kentät 15, 16 ja 29 ovat Bakkan dokumentoimia. Täältä on siirretty Bergenin museoon neljä irtokiveä, joilla on piirroksia. Vuosina 1994–1998 löydettiin 33 uutta piirroskenttää (3, 6, 9, 11, 22, 26, 28, 31–32, 37–40, 43–45 ja 47–63), joissa oli yhteensä 49 piirrosta. Samaan aikaan löydettiin 6 uutta kuviota kentästä 13. Vuoden 2010 tarkastuskäynnillä ei löydetty enää 11 kuvakenttää, joissa oli yhteensä 14 piirrosta.


title: Vingenin kalliopiirrosalue

text: Uranen piirrokset ovat pahoin rapautuneet niin, ettei piirroksien kaikkia viivoja enää erota kunnolla. Alueen keskellä kivilouhikossa on paaden alle jäänyt ahdas onkalo ("Hellaren"), jonka sisältä on löytynyt piirroksia. Ne esittävät geometrisiä kuvioita tai epärealistisia antropomorfisia hahmoja. Hahmojen vartalo on koristeltu ristikkäisillä viivoilla ja päässä saattaa olla "sarvia". Osa kuvioista ovat kuitenkin kuvioiden katkelmia tai vain viivoja, jotka eivät muodosta tunnistettavia kuvioita.


title: Vingenin kalliopiirrosalue

text: Pääryhmä Nedeste Lægda sijaitsee alueen itäosassa rannan suuntaisena ja sen tuntumassa ovat myös Elvan piirroskentät. Nämä piirrokset saavuttaa vain kiipeämällä kalliota ylös tai laskeutumalla sitä alas köysien varassa. Piirrosten kohdalle aurinko paistaa vain iltaisin ja muun osan päivää ne ovat varjossa. Paikalla on myös voimakas kaiku, mikä on eräiden tutkijoiden mukaan mahdollinen syy piirtää kuvia tänne. Piirrokset esittävät peuraeläimiä ja "viikatteita". Mitä "viikate"-kuvio esittää, ei ole tiedossa. Eräs ehdotus on eläinpääsauva, koska varren päässä on kaksi lyhyttä "korvaa".


title: Vingenin kalliopiirrosalue

text: Pääryhmä Elva sijaitsee Nedeste Lægda kanssa kauimpana idässä ja sen piirrokset sijaitsevat etelään aukeavalla ja jyrkällä kallioisella rinteellä. Kuviot on ryhmittyneet kahteen piirroskenttään. Läntinen piirroskenttä sijaitsee vesiputouksen alla, missä se leviää 11 metriä pitkänä kuviojonona. Kaikki 11 kuviota ovat itään katsovia saksanhirviä, jotka "kulkevat" ylös tuntureille. Jokainen hirvi on erilainen, aivan kuin ne olisi tehty yksitellen eri aikoina. Näiden lähellä on vielä toinen saksanhirvikulkue, jossa 12 hirveä matkaa samaan suuntaan. Itäinen piirroskenttä sijaitsee 25 metrin päässä ja se on 16 metriä leveä. Tämän kentän hirvet seuraavat kallion ulkonevaa terassia "matkallaan tuntureille". Ylimmät kuvat ovat vaikeita saavuttaa ilman apuvälineitä kallion muodon ja jyrkkyyden takia.


title: Vingenin kalliopiirrosalue

text: Pääryhmä Vingeneset sijaitsee noin 1,3 kilometriä pohjoiseen Elvan piirroksista. Sen eläinpiirrokset poikkeavat muista Vingenin piirroksista tyylinsä puolesta. Piirroksista mikään ei muistuta toista ja kukin kuvio on erityinen eläimen koon ja sen ruhon koristelussaan. Täällä on myös alueen suurin eläinkuvio, jonka pituus on kaksi metriä. Kaikki eläimet katsovat itään Vingenin vuonoon päin.


title: Josif Stalin (laiva)

text: Josif Stalin oli neuvostoliittolainen 3. joulukuuta 1941 Viron rannikolla uponnut laiva.


title: Josif Stalin (laiva)

text: Suomalaiset joukot olivat miehittäneet Hangon. Sieltä lähdettiin evakuoimaan lähes 5 600 sotilasta ja siviiliä. Laiva tuhoutui Viron rannikolla ajettuaan miinaan. Laivalla olleista 1 900 kuoli, ja venäläiset pelastivat noin 1 700. Rannikolle ajautuneessa laivassa elossa olleesta noin 1 800 henkilöstä suurin osa päätyi Saksaan ja 750 kuljetettiin sotavangiksi Suomeen.


title: Purmo Saarikoski

text: Purmo Veli Johannes Saarikoski (9. huhtikuuta 1936 Helsinki – 25. huhtikuuta 2015 Helsinki) oli suomalainen yleisesikuntaeversti, B.E.M.S.


title: Sarlahin piirikunta

text: Sarlahin piirikunta () on yksi Nepalin 75 piirikunnasta. Se sijaitsee Nepalin Keskisen kehitysalueen Janakpurin vyöhykkeen eteläosassa. Piirikunnan keskuskaupunki Malangawa sijaitsee linnuntietä 97 kilometriä pääkaupunki Kathmandusta eteläkaakkoon, vain kilometri Intian rajan pohjoispuolella.


title: Sarlahin piirikunta

text: Piirikunta rajautuu etelässä Intian Biharin osavaltioon, lännessä Rautahatin, pohjoisessa Sindhulin ja idässä Mahottarin piirikuntaan.


title: Sarlahin piirikunta

text: Sarlahissa asui vuonna 2011 yhteensä 769 729 henkeä (635 701 as. vuonna 2001). Piirikunnan pinta-ala on 1 259 neliökilometriä ja väestötiheys 611 as./km. Piirikunnan keskuskaupunki on Intian rajan lähellä sijaitseva Malangawa (4 433 taloutta, 25 102 as., 2011). Toukokuussa 2014 piirikuntaan perustettiin osin piirikunnan sisäisten alueliitosten - kyläkehityskomiteoita (VDC) yhdistämällä - avulla kolme uutta kaupunkia: Hariban, Ishworpur ja Lalbandi.


title: Sarlahin piirikunta

text: Piirikunta ryhmitellään usein kokonaisuudessaan Nepalin Keskiselle Teraille (alankovyöhykkeeseen) kuuluvaksi. Tarkemmassa jaottelussa piirikunnasta 88,3 % on luokiteltu alempaan trooppiseen ja 11,7 % ylempään trooppiseen kasvillisuusvyöhykkeeseen.


Cape Canaveral Air Force Station Launch Complex 26 (LC-26) on entinen kahdesta alustasta koostuva rakettien laukaisukompleksi Cape Canaveralin lentotukikohdassa Floridassa. Kompleksin alustoja käytettiin vuosina 1957–1963 Jupiter IRBM-, Jupiter-C-, Redstone- ja Juno II -rakettien laukaisuihin.